Kannada-LLM-Labs/Wikipedia-Kn huggingface dataset:
ಏಪ್ರಿಲ್ ೧೨

ಏಪ್ರಿಲ್ ೧೨ - ಏಪ್ರಿಲ್ ತಿಂಗಳ ಹನ್ನೆರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೦೨ನೇ ದಿನ(ಅಧಿಕ ವರ್ಷದಲ್ಲಿ ೧೦೩ನೇ ದಿನ). ಈ ದಿನದ ನಂತರ ವರ್ಷದಲ್ಲಿ, ೨೬೩ ದಿನಗಳಿರುತ್ತವೆ.

ಪ್ರಮುಖ ಘಟನೆಗಳು 
 ೧೯೬೧ - ರಷ್ಯಾದ ಗಗನಯಾತ್ರಿ ಯೂರಿ ಗಗಾರಿನ್ ಗಗನನೌಕೆ ವೊಸ್ಟೋಕ್-೧ (Vostok-1)ನಲ್ಲಿ ಬಾಹ್ಯಾಕಾಶಕ್ಕೆ ಪ್ರಯಾಣ ಬೆಳೆಸಿ,ಭೂ ಸ್ಥಿರ ಕಕ್ಷೆಯನ್ನು ದಾಟಿದ "ಮೊದಲ ಮಾನವ"ನೆನಿಸಿಕೊಂಡರು.

ಜನನ 
 ೧೬೨೧ - ಸಿಖ್ಖರ ಗುರು ತೇಜ್ ಬಹಾದ್ದೂರ್ ಸಿಂಗ್.
 ೧೯೫೨ - [ಕನ್ನಡ]] ಹವ್ಯಾಸಿ ರಂಗಭೂಮಿ ಕಲಾವಿದೆ,ಚಲನಚಿತ್ರ ನಟಿ, ನಿರ್ದೇಶಕಿ ವೈಶಾಲಿ ಕಾಸರವಳ್ಳಿ

ಮರಣ 
 ವರ್ಷ ೨೦೦೬ - ಕನ್ನಡದ ವರನಟ ಡಾ.ರಾಜ್‍ಕುಮಾರ್

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ದಿನಗಳು
ಏಪ್ರಿಲ್
ಏಪ್ರಿಲ್ ೨೪

ಏಪ್ರಿಲ್ - ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ನಾಲ್ಕನೆಯ ತಿಂಗಳು. ಈ ತಿಂಗಳಿನಲ್ಲಿ ಮೂವತ್ತು ದಿನಗಳು ಇರುತ್ತವೆ. ಏಪ್ರಿಲ್ ೨೪ - ಏಪ್ರಿಲ್ ತಿಂಗಳ ಇಪ್ಪತ್ನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೧೪ನೇ ದಿನ(ಅಧಿಕ ವರ್ಷದಲ್ಲಿ ೧೧೫ನೇ ದಿನ). ಈ ದಿನದ ನಂತರ ವರ್ಷದಲ್ಲಿ, ೨೫೧ ದಿನಗಳಿರುತ್ತವೆ.

ಪ್ರಮುಖ ಘಟನೆಗಳು
ಬಸವ ಜಯಂತಿ

ವೈಶಾಖ ಶುದ್ಧ ತದಿಗೆಯಂದು, ವೀರಶೈವ ಮತದ ಸ್ಥಾಪಕರಾದ ಬಸವಣ್ಣನವರ ಜನ್ಮದಿನವಾದ ಬಸವ ಜಯಂತಿಯನ್ನು ಆಚರಿಸಲಾಗುತ್ತದೆ. ಬಸವ ಜಯಂತಿಯು ಲಿಂಗಾಯತರ ಅತ್ಯಂತ ಪ್ರಮುಖ ಹಬ್ಬ. ಕರ್ನಾಟಕದಾದ್ಯಂತ ಇದನ್ನು ಬಹಳ ವೈಭವ ಹಾಗೂ ಉಲ್ಲಾಸದಿಂದ ಆಚರಿಸಲಾಗುತ್ತದೆ.

ಜನನ
 ವರ್ಷ ೧೯೨೯ - ಡಾ.ರಾಜ್‍ಕುಮಾರ್
 ವರ್ಷ ೧೯೫೦ - ಲೀಲಾ ಕಲಕೋಟಿ
 ವರ್ಷ ೧೯೭೩ - ಸಚಿನ್ ತೆಂಡೂಲ್ಕರ್

ನಿಧನ

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು

ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

ದಿನಗಳು
ಏಪ್ರಿಲ್
ಎಸ್.ಎಸ್.ಬಸವನಾಳ

ಎಸ್.ಎಸ್.ಬಸವನಾಳ ಅಂದರೆ ಶಿವಲಿಂಗಪ್ಪ ಶಿವಯೋಗಪ್ಪ ಬಸವನಾಳರು ೧೮೯೩  ನವೆಂಬರ ೭ ರಂದು ಹಾವೇರಿಯಲ್ಲಿ ಜನಿಸಿದರು. ಇವರ ತಂದೆ ರೇಲ್ವೆ ಸ್ಟೇಶನ್ ಮಾಸ್ತರ ಆಗಿದ್ದು ಬಳ್ಳಾರಿಜಿಲ್ಲೆಯಲ್ಲಿ ಕೆಲಸ ಮಾಡುತ್ತಿದ್ದರು. ಹೀಗಾಗಿ ಇವರ ಪ್ರಾಥಮಿಕ ವಿದ್ಯಾಭ್ಯಾಸ ತೆಲಗಿನಲ್ಲಿ ಆಯಿತು. ಗದಗ ಮತ್ತು ಧಾರವಾಡಗಳಲ್ಲಿ ಮಾಧ್ಯಮಿಕ ಶಿಕ್ಷಣ ಪಡೆದರು. ಪುಣೆಯ ಡೆಕ್ಕನ್ ಕಾಲೇಜಿನಲ್ಲಿ ಇತಿಹಾಸ ಮತ್ತು ಅರ್ಥಶಾಸ್ತ್ರ ವಿಷಯಗಳನ್ನು ಅಭ್ಯಸಿಸಿ, ಕ್ರಿ.ಶ.೧೯೧೪ರಲ್ಲಿ ಬಿ.ಏ. ಪದವಿ ಪಡೆದರು.ಇದೆ ವರ್ಷ ಇವರ ತಂದೆ ಹಾಗು ತಾಯಿ ನಿಧನರಾದರು. ಧೃತಿಗೆಡದ ಬಸವನಾಳರು  ಮುಂಬಯಿಯಲ್ಲಿ 'ವೀರಶೈವ ಆಶ್ರಮ'ದಲ್ಲಿಇದ್ದುಕೊಂಡು ೧೯೧೬ರಲ್ಲಿ ಎಮ್.ಏ.ಪದವಿ ಪಡೆದರು.

ಶಿಕ್ಷಣ ಪ್ರಸಾರ ಹಾಗು ಉದ್ಯೋಗ
ಶಿಕ್ಷಣಪ್ರಸಾರದಲ್ಲಿ ಆಸಕ್ತರಾದ ಬಸವನಾಳರು ಉತ್ಸಾಹಿ ಮಿತ್ರರ ಜೊತೆಗೂಡಿ ೧೯೧೬ ಅಕ್ಟೋಬರ ೧೧ ರಂದು ಬೆಳಗಾವಿಯಲ್ಲಿ ಕರ್ನಾಟಕ ಲಿಂಗಾಯತ ಎಜುಕೇಶನ್ ಸೊಸಾಯಿಟಿಯನ್ನು ಸ್ಥಾಪಿಸಿದರು. ಅದರ ಅಂಗವಾಗಿ ೧೯೧೬ ನವೆಂಬರ ೧೧ ರಂದು  ಗಿಲಗಂಟಿ-ಅರಟಾಳ ಹೈಸ್ಕೂಲನ್ನು ಸ್ಥಾಪಿಸಿದರು. ಸಂಸ್ಥೆಯ ಸ್ಥಾಪನೆಗೆ ನೆರವು ನೀಡಿದ ರಾವಬಹಾದ್ದೂರ ಆರ್.ಸಿ.ಅರಟಾಳ ಮತ್ತು ರಾವಬಹಾದ್ದೂರ ಗಿಲಗಂಟಿಯವರ ಸಂಯುಕ್ತ ಹೆಸರನ್ನೆ ಈ ಹೈಸ್ಕೂಲಿಗೆ ಇಡಲಾಗಿದೆ. ಬಸವನಾಳರು ಸೊಲ್ಲಾಪುರ,ಅಕ್ಕಲಕೋಟೆ, ಮಂಗ್ರೋಳಿ ಹಾಗು ಬಾರ್ಸಿಗಳಲ್ಲಿ ಸಹ ಕನ್ನಡ ಮಾಧ್ಯಮಿಕ ಶಾಲೆಗಳನ್ನು ಪ್ರಾರಂಭಿಸಿದರು.( ಬೆಳಗಾವಿ, ಸೊಲ್ಲಾಪುರ ಮೊದಲಾದ ಈ ಎಲ್ಲ ಊರುಗಳು ಆಗ ಮುಂಬಯಿ ಪ್ರಾಂತದಲ್ಲಿದ್ದವು).ಬೆಳಗಾವಿಯ ಹೈಸ್ಕೂಲಿನಲ್ಲಿ ಹಾಗು ಲಿಂಗರಾಜ ಕಾಲೇಜಿನಲ್ಲಿ  ಬಸವನಾಳರು ಶಿಕ್ಷಕರಾಗಿ, ಉಪನ್ಯಾಸಕರಾಗಿ ಸೇವೆ ಸಲ್ಲಿಸಿದರು.

ಬಸವನಾಳರು ಧಾರವಾಡದ ಲಿಂಗಾಯತ ವಿದ್ಯಾಭಿವೃದ್ಧಿ ಸಂಸ್ಥೆಯ ಕಾರ್ಯಕಾರಿ ಮಂಡಳದ ಸದಸ್ಯರಾಗಿ, ಉಪಾಧ್ಯಕ್ಷರಾಗಿ ಹಾಗು ಕಾರ್ಯಾಧ್ಯಕ್ಷರಾಗಿ  ಅಮೂಲ್ಯ ಸೇವೆ ಸಲ್ಲಿಸಿದ್ದಾರೆ. ೧೯೩೦ರಲ್ಲಿ ಈ ಸಂಸ್ಥೆಯ ಅಂಗವಾಗಿ 'ಸಾಹಿತ್ಯ ಸಮಿತಿ'ಯನ್ನು ಪ್ರಾರಂಭಿಸಿ, ಅದರ ಕಾರ್ಯಾಧ್ಯಕ್ಷರಾಗಿ ಅನೇಕ ಉಪಯುಕ್ತ ಗ್ರಂಥಗಳನ್ನು ಪ್ರಕಟಿಸಿದ್ದಾರೆ.

೧೯೨೩ರಲ್ಲಿ ಧಾರವಾಡದ ಕರ್ನಾಟಕ ವಿದ್ಯಾವರ್ಧಕ ಸಂಘದ ಆಜೀವ ಸದಸ್ಯರಾದರು. ಈ ಸಂಸ್ಥೆಯ ಪರವಾಗಿ ಬಸವನಾಳರು ನಾಗವರ್ಮನ
ಕಾವ್ಯಾವಲೋಕನ ಹಾಗು ಭಟ್ಟಾಕಲಂಕದೇವನ ಶಬ್ದಾನುಶಾಸನ ಗ್ರಂಥಗಳನ್ನು ಸಂಪಾದಿಸಿ ಪ್ರಕಟಿಸಿದರು.

೧೯೨೯ ರಿಂದ ೧೯೩೮ ರವರೆಗೆ ಬಸವನಾಳರು ಮುಂಬಯಿ ವಿಶ್ವವಿದ್ಯಾಲಯದ ಫೆಲೊ ಆಗಿದ್ದರು. ಅಲ್ಲದೆ ಸುಮಾರು ೨೦ ವರ್ಷ ಕಾಲ 
ಕನ್ನಡ ಪಠ್ಯ ಪುಸ್ತಕ ಸಮಿತಿಯ ಸದಸ್ಯರಾಗಿ ದುಡಿದಿದ್ದಾರೆ.

೧೯೧೮ ರಿಂದ ೧೯೨೭ ರವರೆಗೆ ಬೆಳಗಾವಿಯಲ್ಲಿ ಪ್ರಬೋಧ ಎಂಬ ಮಾಸಿಕವನ್ನು ನಡೆಯಿಸಿದರು. ಧಾರವಾಡದ ಜಯಕರ್ನಾಟಕ ಪತ್ರಿಕೆಗೆ ಸಂಪಾದಕರಾಗಿ ಸಹ ಬಸವನಾಳರು ಸೇವೆ ಸಲ್ಲಿಸಿದ್ದಾರೆ.

ಸಹಕಾರಿ ಕ್ಷೇತ್ರದಲ್ಲಿಯೂ ಸಹ ಬಸವನಾಳರು ತಮ್ಮ ಕಾಣಿಕೆ ನೀಡಿದ್ದಾರೆ. ಧಾರವಾಡದ ಕರ್ನಾಟಕ ಸೆಂಟ್ರಲ್ ಕೊಆಪರೇಟಿವ್ ಬ್ಯಾಂಕ ಇದರ ಪ್ರಥಮ ಮ್ಯಾನೇಜಿಂಗ ಡೈರೆಕ್ಟರ್ ಆಗಿದ್ದರು.

ಸಾಹಿತ್ಯಕಾರ್ಯ

ಸಂಪಾದನೆ
 ವಿರೂಪಾಕ್ಷ ಪಂಡಿತನ ಚೆನ್ನಬಸವ ಪುರಾಣ
 ಚಾಮರಸನ ಪ್ರಭುಲಿಂಗ ಲೀಲೆ
 ನಾಗವರ್ಮನ ಕಾವ್ಯಾವಲೋಕನಂ
 ಷಡಕ್ಷರದೇವನ ಶಬರಶಂಕರ ವಿಳಾಸಂ
 ಬಾಲಲೀಲಾ ಮಹಾಂತ ಶಿವಯೋಗಿಗಳ ಕೈವಲ್ಯದರ್ಪಣ
 ಮೈಲಾರದ ಬಸವಲಿಂಗಶರಣರ ಕೃತಿಗಳು
 ಸರ್ಪಭೂಷಣ ಶಿವಯೋಗಿಗಳ ಕೈವಲ್ಯಕಲ್ಪವಲ್ಲರಿ
 ಹರಿಹರನ ಮೂರು ರಗಳೆಗಳು
 ಬಸವಣ್ಣನವರ ಷಟ್‍ಸ್ಥಲದ ವಚನಗಳು

ಸಾಹಿತ್ಯರಚನೆ
 ವೀರಶೈವ ತತ್ವಪ್ರಕಾಶ

ಕೌಟಂಬಿಕ ಜೀವನ
ಬಸವನಾಳರ ಮದುವೆ ೧೯೨೦ ಮೇ ೧೦ರಂದು ದಾವಣಗೆರೆಯ ವರ್ತಕರಾದ ಸಾವಳಗಿ ನಾಗಪ್ಪನವರ ಮಗಳು ಶಾಂತಾ ಇವರೊಡನೆ 
ರಾಣಿಬೆನ್ನೂರು ಊರಿನಲ್ಲಿ ಜರುಗಿತು. ಇವರಿಗೆ ೧೦ ಜನ ಮಕ್ಕಳು: ೪ ಹುಡುಗರು ಹಾಗು ೬ ಹುಡುಗಿಯರು.

ಗೌರವ
೧೯೪೫ ರಲ್ಲಿ ರಬಕವಿಯಲ್ಲಿ ಜರುಗಿದ ಕನ್ನಡ ಸಾಹಿತ್ಯ ಸಮ್ಮೇಳನಕ್ಕೆ ಬಸವನಾಳರು ಅಧ್ಯಕ್ಷರಾಗಿದ್ದರು.

ಶಿವಲಿಂಗಪ್ಪ ಶಿವಯೋಗಪ್ಪ ಬಸವನಾಳರು ೧೯೫೧ ಡಿಸೆಂಬರ ೨೨ ರಂದು ನಿಧನರಾದರು.

(ಆಕರ ಗ್ರಂಥ:ಡಾ|ಬಿ.ಸಿ.ಜವಳಿಯವರ ಕೃತಿ: ಶಿ.ಶಿ.ಬಸವನಾಳ;ಕನ್ನಡ ಸಾಹಿತ್ಯ ಪರಿಷತ್ತಿನ ಪ್ರಕಟಣೆ)

ಕನ್ನಡ ಸಾಹಿತ್ಯ
ಎಸ್.ಎಸ್.ಬಸವನಾಳ
ಎಸ್.ಎಸ್.ಬಸವನಾಳ
ಜನಾರ್ದನ ಗುರ್ಕಾರ

ಜನಾರ್ದನ ಗುರ್ಕಾರ ಇವರು ದಕ್ಷಿಣ ಕನ್ನಡ ಜಿಲ್ಲೆಯ ಮೂಡುಬಿದಿರೆಯ ಸಮೀಪದ ಅಶ್ವತ್ಥಪುರ ಗ್ರಾಮದ ಮುದ್ರಬೆಟ್ಟು ಎಂಬಲ್ಲಿಯವರು. ಜನನ ೧೯೩೨ರಲ್ಲಿ. ರೈಲು ಇಲಾಖೆಯಲ್ಲಿ ಅಧಿಕಾರಿಯಾಗಿದ್ದರು. ನಿವೃತ್ತಿಯ ನಂತರ ಮೈಸೂರಿನಲ್ಲಿ ನೆಲೆಸಿದರು. ಇವರು ೧೮ಕ್ಕೂ ಹೆಚ್ಚು ಕಾದಂಬರಿಗಳನ್ನು ಹಾಗೂ ಕಥೆಗಳನ್ನು ಬರೆದಿದ್ದಾರೆ. ೧೯೯೮ರಲ್ಲಿ ಅಶ್ವತ್ಥಪುರದಲ್ಲಿ ನಡೆದ ಕಾರ್ಕಳ ತಾಲೂಕು ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.

ಕಥಾಸಂಕಲನಗಳು: 
 ಕಂಬದ ಹುಚ್ಚು
 ಬೆಳ್ಳಿಯ ಬಟ್ಟಲು

ಕಾದಂಬರಿಗಳು: 
 ಕಾಂತೆಯರ ಕನಸು
 ರಾಯರ ಚಾಳು
 ಗಂಗಾವತಾರ
 ದಂಬನ ನಾಯಿ
 ಬಾವಿ ನೋಡಿದವರು
 ಶೃಂಗ ಕಂಕಣ (೨೦೦೭ರ ವರ್ಧಮಾನ ಪ್ರಶಸ್ತಿ ವಿಜೇತ ಕೃತಿ).

ಕನ್ನಡ ಸಾಹಿತ್ಯ
ಜನಾರ್ದನ ಗುರ್ಕಾರ
ಸಿ.ಕೆ.ವೆಂಕಟರಾಮಯ್ಯ

ಸಿ.ಕೆ.ವೆಂಕಟರಾಮಯ್ಯನವರು  ಚನ್ನಪಟ್ಟಣ ತಾಲೂಕಿನ ಪೊಟ್ಳು ಗ್ರಾಮದಲ್ಲಿ ೧೮೯೬ ಡಿಶಂಬರ ೧೦ ರಂದು ಜನಿಸಿದರು. ತಂದೆ ಕೃಷ್ಣಪ್ಪ ; ತಾಯಿ ನಂಜಮ್ಮ. ಚನ್ನಪಟ್ಟಣದಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ. ಬೆಂಗಳೂರು ಸೆಂಟ್ರಲ್ ಕಾಲೇಜಿನಲ್ಲಿ ಬಿ.ಏ. ಪದವಿ ಪಡೆದು, ಮುಂಬಯಿಯಲ್ಲಿ ಎಮ್.ಏ. ಹಾಗು ಎಲ್.ಎಲ್.ಬಿ ಪದವಿಧರರಾದರು. ಮೊದಲು ಶ್ರೀರಂಗಪಟ್ಟಣದಲ್ಲಿ ವಕೀಲಿ ವೃತ್ತಿ ಪ್ರಾರಂಭಿಸಿದರು. ಬಳಿಕ ಮೈಸೂರು ಸರಕಾರದ ಭಾಷಾಂತರ ಇಲಾಖೆಯಲ್ಲಿ ಸೇವೆ ಸಲ್ಲಿಸಿದರು;ಕಾಲಾಂತರದಲ್ಲಿ ಸಾಹಿತ್ಯ ಮತ್ತು ಸಂಸ್ಕೃತಿ ಇಲಾಖೆಯ ಮೊದಲ ನಿರ್ದೇಶಕರಾದರು.

ವೆಂಕಟರಾಮಯ್ಯನವರ ಸಾಹಿತ್ಯ ರಚನೆ:

ಕಥಾಸಂಕಲನ: ಹಳ್ಳಿಯ ಕಥೆಗಳು, ತುರಾಯಿ

ನಾಟಕ: ಸುಂದರಿ, ನಚಿಕೇತ, ಮಂಡೋದರಿ, ನಮ್ಮ ಸಮಾಜ, ಬ್ರಹ್ಮವಾದಿ,

ವಿಮರ್ಶೆ: ಭಾಸ ಹಾಗು ಕಾಳಿದಾಸರ ಕೃತಿಗಳ ಬಗೆಗೆ.

ಜೀವನ ಚರಿತ್ರೆ: ಬುದ್ಧ, ಪೈಗಂಬರ, ಲಿಂಕನ್, ಹರ್ಷವರ್ಧನ

ಪುರಸ್ಕಾರಗಳು: ವೆಂಕಟರಾಮಯ್ಯನವರು ಸಲ್ಲಿಸಿದ ಸೇವೆಗಾಗಿ ಮೈಸೂರು ಸರಕಾರದಿಂದ 
‘ರಾಜಸೇವಾಸಕ್ತ’ ಪುರಸ್ಕಾರವನ್ನು ಹಾಗು ಕೇಂದ್ರ ಸರಕಾರದಿಂದ ‘ ಪದ್ಮಶ್ರೀ’ ಪ್ರಶಸ್ತಿಯನ್ನು ಪಡೆದಿದ್ದಾರೆ.

೧೯೪೭ರಲ್ಲಿ ಹರಪನಹಳ್ಳಿಯಲ್ಲಿ ಜರುಗಿದ ೩೦ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.

ಸಾಹಿತಿಗಳು
ಚಾಮರಸ

ಚಾಮರಸಸು. 1430.ಕನ್ನಡದ ಪ್ರಸಿದ್ಧ ಕವಿ.  ಇವರು  ಪ್ರಭುಲಿಂಗ ಲೀಲೆಯು ಭಾಮಿನಿ ಷಟ್ಪದಿಯಲ್ಲಿ ಬರೆಯಲಾದ ಈತನ ಪ್ರಸಿದ್ಧ ಕಾವ್ಯ.ಇಮ್ಮಡಿ ಪ್ರೌಢದೇವರಾಯರ ರಾಜಾಶ್ರಯದಲಿದ್ದರು  .         ಅನ್ಯಮತ ಕೋಳಾಹಲ (ಈ ರೀತಿ ಬಿರುದಿದ್ದರೂ ಅವನ ಕಾವ್ಯಗಳಲ್ಲಿ ಯಾವುದೇ ಮತೀಯ ವಾದ ಕಂಡು ಬರುವುದಿಲ್ಲ) , ವೀರಶೈವಾಚಾರ ಮಾರ್ಗ ಸಾರೋದ್ಧಾರ ಇವರ ಬಿರುದುಗಳು.

ಪ್ರಸಿದ್ಧಿ
ನಡುಗನ್ನಡದ ಶ್ರೇಷ್ಠ ಕಾವ್ಯ ಎಂದು ಪ್ರಸಿದ್ಧವಾಗಿರುವ ಪ್ರಭುಲಿಂಗಲೀಲೆಯ ಕರ್ತೃ. ವೀರಶೈವ ಕವಿ. ವಿಜಯನಗರದ ಪ್ರೌಢ ದೇವರಾಯನ ಕಾಲದ ನೂರೊಂದು ವಿರಕ್ತರಲ್ಲಿ ಗಣನೆಯಾಗಿದ್ದಾನೆ. ವೀರಶೈವಾಚಾರಮಾರ್ಗಸಾರೋದ್ಧಾರ, ಅನ್ಯಮತಕೋಳಾಹಳ ಎಂಬ ಬಿರುದುಗಳನ್ನು ಪಡೆದಿದ್ದ ಈತನ ಸ್ಥಳ ಗದಗು ಇಲ್ಲವೆ ನಾಗಣಾಪುರ ಎಂದು ಹೇಳಲಾಗಿದೆ.

ಕಾವ್ಯ
ಹರಿಹರ ರಾಘವಾಂಕರ ತರುವಾಯ ಐತಿಹಾಸಿಕ ವ್ಯಕ್ತಿಗಳನ್ನು ಕುರಿತು ಕಾವ್ಯ ಬರೆದವರಲ್ಲಿ ಚಾಮರಸ ಅಗ್ರಗಣ್ಯ. 25 ಗತಿಗಳು ಮತ್ತು 1111 ಪದ್ಯಗಳನ್ನು ಒಳಗೊಂಡಿರುವ ಪ್ರಭುಲಿಂಗಲೀಲೆ ಮಧ್ಯಮ ಗಾತ್ರದ ಕಾವ್ಯ. ಪ್ರಭುಲಿಂಗಲೀಲೆ, ಎಂದರೆ ಪ್ರಭುವೇ ಲಿಂಗಲೀಲೆಯಲ್ಲಿ ಮೆರೆದುದು ಎಂಬ ಭಾವ ಬರುವಂತೆ ಹೆಸರಿಸಿ, ಕಾವ್ಯದ ಉದ್ದಕ್ಕೂ ಅದೇ ರೀತಿ ಅಲ್ಲಮನ ಚರಿತ್ರೆಯನ್ನು ಕವಿ ಉಜ್ಜ್ವಲವಾಗಿ ಚಿತ್ರಿಸಿದ್ದಾನೆ. ಕವಿಯ ವಿಷಯವಾಗಿ ಹೆಚ್ಚಿನ ಯಾವ ಮಾಹಿತಿ ಸಿಗದಿದ್ದರೂ ಆತ ಚಿತ್ರಿಸಿರುವ ಅಲ್ಲಮನ ಚರಿತ್ರೆಯನ್ನೇ ಆಧರಿಸಿ ಊಹಿಸುವುದಾದರೆ ಚಾಮರಸನೂ ತನ್ನ ಕಥಾನಾಯಕನಂತೆ ವಿರಕ್ತನೂ, ಸಂಯಮಿಯೂ ಸದಾಜಾರ ಸಂಪನ್ನನೂ ಆಗಿದ್ದನೆಂದು ಊಹಿಸಬಹುದಾಗಿದೆ.

ಹನ್ನೆರಡನೆಯ ಶತಮಾನದಲ್ಲಿ ಮಾನವಕುಲದ ಉದ್ಧಾರಕ್ಕಾಗಿ ನಡೆದ ಶಿವಶರಣರ ಕ್ರಾಂತಿಯಲ್ಲಿ ಅಲ್ಲಮಪ್ರಭು ಜ್ಞಾನನಿಧಿಯಾಗಿ ವೈರಾಗ್ಯ ಮೂರ್ತಿಯಾಗಿ ಕಂಗೊಳಿಸಿದ್ದಾನೆ. ಅಂಧಾಭಿಮಾನಕ್ಕೆ ಒಳಗಾಗದೆ ಸಾಧಕರ ಲೋಪ ದೋಷಗಳ ಮೇಲೆ ಜ್ಞಾನದ ಬೆಳಕನ್ನು ಬೀರಿ ಅವರನ್ನು ಒರೆದು, ಕೆಡೆನುಡಿದು, ದಾರಿ ತೋರಿ ಸಮಸ್ತಜಾತಿಯ ಜಾಲವನ್ನು ಸರ್ವವನ್ನು ಕರುಣಿಸಿ, ಉದ್ಧರಿಸುತ್ತ ಸಾಗಿದ ಈ ಮಹಾತ್ಮನ ದಿವ್ಯ ವ್ಯಕ್ತಿತ್ವವನ್ನು ಈ ಕಾವ್ಯ ಅಪೂರ್ವವಾದ ರೀತಿಯಲ್ಲಿ ಚಿತ್ರಿಸುತ್ತದೆ. ಅಲ್ಲಮ ಪ್ರಭುವಿನ ಚರಿತ್ರೆಯನ್ನು ಮೊಟ್ಟಮೊದಲು ಬರೆದ ಹರಿಹರ ತನ್ನ ಪ್ರಭುದೇವರ ರಗಳೆಯಲ್ಲಿ ಅಲ್ಲಮ ಕಾಮಲತೆಗೆ ಮರುಳಾಗಿ ವಿರಹದಿಂದ ಬೆಂದು ವೈರಾಗ್ಯ ಪಡೆದಂತೆ ಚಿತ್ರಿಸಿದ್ದರೆ `ಲಲಿತನಿರ್ಮಲ ಚಂದ್ರಕಾಂತದ ಶಿಲೆಯ ಹತ್ತಿರ ಲತೆಯ ದಾವಾನಳನು ಕೊಳಲಾಜ್ವಾಲೆಯಾ ಶಿಲೆಯೊಳಗೆ ತೋರ್ಪಂತೆ ತಿಳಿಯದಯದ ಜನಕೆ ಮಾಯೆಯ ತಳಿತ ಕಾಮಜ್ವಾಲೆಯಲ್ಲಮನೊಳಗೆ ಪ್ರತಿಬಿಂಬಿಸಿದುದಾತನೆ ಕಾಮಿಯೆಂಬಂತೆ-ಎಂದು ಚಾಮರಸ ಅಲ್ಲಮನ ಗುರುಗುಹೇಶ್ವರ ಸ್ವರೂಪದ ದರ್ಶನ ಮಾಡಿಸಿದ್ದಾನೆ. ತನ್ನ ಕಾವ್ಯ `ಸತ್ತವರ ಕಥೆಯಲ್ಲ ಜನನದ ಕುತ್ತದಲ್ಲಿ ಕುದಿ ಕುದಿದು ಕರ್ಮದ ಕತ್ತಲೆಗೆ ಸಿಲುಕುವರ ಸೀಮೆಯ ಮಾತು ತಾನಲ್ಲ ಎಂದು ಘೋಷಿಸಿ `ಸತ್ಯಶರಣರು ತಿಳಿವುದೀ ಪ್ರಭುಲಿಂಗಲೀಲೆಯನು ಎಂದಿರುವುದು ಕವಿಯ ಉದ್ದೇಶಕ್ಕೆ ಸಾಕ್ಷಿ.

ಮಲಯಜದ ಮರ ಗಾಳಿ ಸೋಂಕಿನಲುಳಿದ ಮರ ಪರಿಮಳಿಸುವಂತೆ ಅಲ್ಲಮನ ದಿವ್ಯ ಸಂಪರ್ಕದಿಂದ ಬಸವಣ್ಣ, ಸಿದ್ಧರಾಮ, ಗೊಗ್ಗಯ್ಯ, ಗೋರಕ್ಷ, ಮಾಯಾದೇವಿ, ಮಹಾದೇವಿಯಕ್ಕ, ಮುಕ್ತಾಯಕ್ಕ ಮೊದಲಾದವರು ಕಣ್ಗೆಸೆದರೂ ಆಯಾ ಪಾತ್ರವೃಕ್ಷಗಳು ತಮ್ಮ ಸತ್ತ್ವದಿಂದಲೇ ಬೆಳೆದು, ತಂತಮ್ಮ ನೆಲೆಯಲ್ಲಿ ನಿಂತು ಅಲ್ಲಮನ ಪಾದಕ್ಕೆ ಬಾಗಿ ಹೂ ಬಿಟ್ಟಿವೆ. ಒಂದು ದೃಷ್ಟಿಯಿಂದ ಪಾರ್ವತಿಯ ತಾಮಸಕಳೆಯಾಗಿ ಬಂದ ಮಾಯೆ ಅವಳಿಗೆ ತಿಳಿವನ್ನು ಕೊಟ್ಟ ವಿಮಳೆ, ಸಾತ್ತ್ವಿಕ ಕಳೆಯಾಗಿ ಬಂದ ಅಕ್ಕಮಹಾದೇವಿ, ಸುಜ್ಞಾನಿ ನಿರಹಂಕಾರರ ಮಗನಾಗಿ ಹುಟ್ಟಿದ ಅಲ್ಲಮ-ಈ ಮುಂತಾದ ಕಥಾರಚನೆಯಲ್ಲಿ ಆಧ್ಯಾತ್ಮಿಕವಾದ ಸಾಂಕೇತಿಕ ಧ್ವನಿಯ ಏಕತೆ ಕಾಣುತ್ತದೆ. `ಶಿವನ ನಟ ನಾಟಕದ ಮಹಿಮೆಯನ್ನು ತೆರೆದು ತೋರಿಸುವ ಈ ಕಾವ್ಯದಲ್ಲಿ ಎಲ್ಲ ಪಾತ್ರಗಳೂ ಜೀವಕಳೆಯಿಂದ ಕೂಡಿ ಶಿವಕಳೆಯನ್ನು ಬೆಳಗುತ್ತವೆ.

ತಿಳಿಗನ್ನಡದ ತುಂಬಿದ ತೊರೆಯಂತೆ ನಿರರ್ಗಳವಾಗಿ ಹರಿಯುವ ಚಾಮರಸನ ಭಾಮಿನೀ ಷಟ್ಟದಿಯ ಶೈಲಿಯನ್ನು ಕುಮಾರವ್ಯಾಸನೊಡನೆ ಹೋಲಿಸಬಹುದಾದರೂ ಇವನ ಭಾಷೆ ನಯಗಾರಿಕೆಯಿಂದ ಕೂಡಿದೆ. ಆ ಕಾಲದ ಶಿವಶರಣರ ವಚನಗಳನ್ನು ಕವಿ ಚೆನ್ನಾಗಿ ಅಭ್ಯಾಸಮಾಡಿದ್ದ ಎಂಬುದಕ್ಕೆ ಇವನ ವಾಣಿ ಸಾಕ್ಷಿ ಹೇಳುತ್ತದೆ. ಭಾವ ಭಾಷೆಗಳಲ್ಲಿನ ಅಪೂರ್ವವಾದ ಹೊಂದಾಣಿಕೆಯಿಂದಲೂ ಉಜ್ಜ್ವಲವಾದ ಉಪಮೆ ರೂಪಕ ದೃಷ್ಟಾಂತಗಳಿಂದಲೂ ಸಮಯೋಚಿತವಾದ ವರ್ಣನೆ ಮತ್ತು ದೇಶೀಯ ಬೆಡಗಿನ ಪರಿಣಾಮದ ಉತ್ಕಟತೆಯಿಂದಲೂ ಇವನ ಶೈಲಿ ಇವನ ಸ್ವತಂತ್ರ ಕವಿತಾಮಾರ್ಗದ ಮುಖಬಿಂಬದಂತಿದೆ.

ಚಾಮರಸನ ಪ್ರಭುಲಿಂಗಲೀಲೆ ಸಂಸ್ಕೃತ, ತಮಿಳು, ತೆಲುಗು ಹಾಗೂ ಮರಾಠಿ ಭಾಷೆಗಳಿಗೆ ಪರಿವರ್ತನ ಹೊಂದಿದ ಕೀರ್ತಿ ಪಡೆದ ಏಕಮಾತ್ರ ಕನ್ನಡ ಕಾವ್ಯವಾಗಿದೆ.

ಬಾಹ್ಯ ಸಂಪರ್ಕಗಳು
Who is Akka - Dr. R.G. Mathapat

ಕವಿಗಳು
ಕನ್ನಡ ಸಾಹಿತ್ಯ
ವಚನ ಸಾಹಿತ್ಯ
ವೀರಶೈವ ಮತ
ಕನ್ನಡ ಕವಿಗಳು
ರಾಜೀವ ದೇಶಪಾಂಡೆ

ರಾಜೀವ ದೇಶಪಾಂಡೆಇವರು ೧೯೫೭ ಸಪ್ಟಂಬರ ೨೦ರಂದು ಧಾರವಾಡ ಜಿಲ್ಲೆಯ ನವಲಗುಂದದಲ್ಲಿ ಜನಿಸಿದರು.ತಂದೆ ಎಲ್.ಎಮ್.ದೇಶಪಾಂಡೆ ಪೋಲೀಸ್ ಅಧೀಕ್ಷಕರು;ತಾಯಿ ಊರ್ಮಿಳಾ ಸಾಹಿತ್ಯ ಓದುವದರಲ್ಲಿ ಹಾಗು ರಚಿಸುವದರಲ್ಲಿ ಆಸಕ್ತರು.

ರಾಜೀವ ದೇಶಪಾಂಡೆಯವರು ಧಾರವಾಡದ ಕರ್ನಾಟಕ ವಿಶ್ವವಿದ್ಯಾಲಯದಿಂದ ಭೌತಶಾಸ್ತ್ರದಲ್ಲಿ ಡಾಕ್ಟರೇಟ ಸಂಪಾದಿಸಿದ ಬಳಿಕ ಬಾಗಿಲುಕೋಟೆಯ ಬಸವೇಶ್ವರ ವಿಜ್ಞಾನ ಕಾಲೇಜಿನಲ್ಲಿ ಅಧ್ಯಾಪಕರಾಗಿದ್ದಾರೆ.

ರಾಬಿನ್ ಕುಕ್ ಬರೆದ ಆಂಗ್ಲ ಭಾಷೆಯ “ ದ ಬ್ರೇನ್” ಕಾದಂಬರಿಯನ್ನು ಇವರು ಮಸ್ತಿಷ್ಕ ಎಂಬ ಹೆಸರಿನಲ್ಲಿ ಅನುವಾದಿಸಿದ್ದು, ಅದು ಕರ್ಮವೀರ ವಾರಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಪ್ರಕಟವಾಗಿದೆ. ಇವರ ಸ್ವತಂತ್ರ ಕೃತಿ '''"ಫಾಲ್ಟ ಝೋನ್"ತರಂಗ ವಾರಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಪ್ರಕಟವಾಗಿದೆ.

ಡಾ| ಆರ್. ಜೆ.ಗಲಗಲಿಯವರ ಆಂಗ್ಲ ಕೃತಿಯನ್ನು ಕನ್ನಡದಲ್ಲಿ `ಅಂತಃಸ್ಫೂರ್ತಿಯ ಅನುಭವಗಳು/ ಎಂದು ಅನುವಾದಿಸಿದ್ದಾರೆ.

ಸಾಹಿತಿಗಳು
ಎಮ್.ಆರ್.ಶ್ರೀನಿವಾಸಮೂರ್ತಿ

ಎಮ್.ಆರ್.ಶ್ರೀನಿವಾಸಮೂರ್ತಿಯವರು ೧೮೯೨ಅಗಸ್ಟ ೨೮ ರಂದು ಜನಿಸಿದರು. ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಮೈಸೂರಿನಲ್ಲಿ ಮುಗಿಸಿ ಬೆಂಗಳೂರಿನ ಸೆಂಟ್ರಲ್ ಕಾಲೇಜಿನಲ್ಲಿ ಬಿ.ಎಸ್.ಸಿ ಮತ್ತು ಬಿ.ಏ. ಪದವಿಗಳನ್ನು ಪಡೆದು ವಿದ್ಯಾ ಇಲಾಖೆಯಲ್ಲಿ ಸೇವೆ ಪ್ರಾರಂಭಿಸಿದರು.

ಕೃತಿಗಳು

ನಾಟಕ 
 ಧರ್ಮದುರಂತ
 ನಾಗರಿಕ

ಕಾದಂಬರಿ
 ಸಾವಿತ್ರಿ
 ಮಹಾತ್ಯಾಗ
 ರಂಗಣ್ಣನ ಕನಸಿನ ದಿನಗಳು

ಸಂಶೋಧನೆ
 ಭಕ್ತಿಭಂಡಾರಿ ಬಸವಣ್ಣ

ಇತರ
 ವಚನಧರ್ಮಸಾರ

ವೈಜ್ಞಾನಿಕ
 ಉಪಾಧ್ಯಾಯರ ಆರೋಗ್ಯ ಶಾಸ್ತ್ರ
 ಅಯಸ್ಕಾಂತತೆ
 ವಿದ್ಯುಚ್ಛಕ್ತಿ

ಎಮ್.ಆರ್. ಶ್ರೀನಿವಾಸಮೂರ್ತಿಯವರು ೧೯೫೦ ರಲ್ಲಿ ಸೊಲ್ಲಾಪುರದಲ್ಲಿ ಜರುಗಿದ ೩೩ ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.

ಕನ್ನಡ ಸಾಹಿತ್ಯ
ಎಮ್.ಆರ್. ಶ್ರೀನಿವಾಸಮೂರ್ತಿ
ವ್ಯಾಸ ದೇಶಪಾಂಡೆ

ವ್ಯಾಸ ದೇಶಪಾಂಡೆ ಇವರು ೧೯೪೯ ಅಕ್ಟೋಬರ ೧ ರಂದು ನವಲಗುಂದದಲ್ಲಿ ಜನಿಸಿದರು. ತಂದೆ ಎಲ್.ಎಮ್.ದೇಶಪಾಂಡೆ ಪೋಲೀಸ್ ಅಧೀಕ್ಷಕರು. ತಾಯಿ ಊರ್ಮಿಳಾ ಸಾಹಿತ್ಯ ಓದುವದರಲ್ಲಿ ಹಾಗು ರಚಿಸುವದರಲ್ಲಿ ಆಸಕ್ತರು. ಇವರ ಪತ್ನಿ ಶ್ರೀಮತಿ 
ಅರುಂಧತಿಯವರು ಸಹ ಲೇಖಕಿಯಾಗಿ ಹೆಸರು ಪಡೆದಿದ್ದಾರೆ.

ವ್ಯಾಸ ದೇಶಪಾಂಡೆಯವರು ಧಾರವಾಡದ ಜನತಾ ಶಿಕ್ಷಣ ಸಮಿತಿಯ ಗುಬ್ಬಿ ವಿಜ್ಞಾನ ಕಾಲೇಜಿನಿಂದ ಬಿ.ಎಸ್.ಸಿ ಪದವಿ ಪಡೆದ ಬಳಿಕ ಕರ್ನಾಟಕ ಸರಕಾರದ ಆಡಳಿತಾತ್ಮಕ ಸೇವೆಯಲ್ಲಿ ಸೇರಿಕೊಂಡರು. ಈ ನಡುವೆ ಇವರು ಬರೆದ ಮುಂದೇನ ಸಖಿ ನಾಟಕವು ಅಕ್ಷರ ಪ್ರಕಾಶನದ ಸಾಕ್ಷಿ ನಿಯತಕಾಲಿಕದಲ್ಲಿ ಪ್ರಕಟವಾಯಿತು. ಈ ನಾಟಕವನ್ನು ಕನ್ನಡದ ಪ್ರಾತಿನಿಧಿಕ ನಾಟಕಗಳ ಸಂಕಲನದಲ್ಲಿ ಸೇರಿಸಲಾಗಿದೆ. ಬಿ.ವಿ.ಕಾರಂತರು ಈ ನಾಟಕವನ್ನು ಮುಂಬಯಿಯಲ್ಲಿ ಪ್ರಯೋಗಿಸಿದ್ದಾರೆ. ವ್ಯಾಸ ದೇಶಪಾಂಡೆಯವರು ರಚಿಸಿದ ಇನ್ನೂ ಕೆಲವು ನಾಟಕಗಳು ಕಲಾವಿಲಾಸಿಗಳಿಂದ ರಂಗದ ಮೇಲೆ ಪ್ರದರ್ಶಿತವಾಗಿವೆ.

ನಾಟಕಗಳು
 ಮುಂದೇನ ಸಖಿ ಮುಂದೇನ
 ಯಾರಿಗೂ ಹೇಳೋಣು ಬ್ಯಾಡಾ
 ಮಂಡೋದರಿ ರಾವಣಾಯಣ
 ಇವ ನಮ್ಮವ

ಸಾಹಿತಿಗಳು
ಬಾಲಕೃಷ್ಣ

ಟಿ.ಎನ್.ಬಾಲಕೃಷ್ಣ (ಬಾಲಣ್ಣ)  - ಕನ್ನಡ ಚಿತ್ರರಂಗದ ಅತ್ಯಂತ ಪ್ರತಿಭಾವಂಥ ನಟರಲ್ಲೊಬ್ಬರು. ಇವರು ಕನ್ನಡದ ಜನತೆಯನ್ನು ಹಲವು ದಶಕಗಳ ಕಾಲ ತಮ್ಮ ತೀಕ್ಷ್ಣ ಹಾಗು ನೈಜ ಅಭಿನಯದಿಂದ ರಂಜಿಸಿದ್ದಾರೆ. ಕನ್ನಡ ಚಿತ್ರರಂಗದ ವಲಯದಲ್ಲಿ, ಹಾಗು ಚಿತ್ರಪ್ರೇಮಿಗಳಲ್ಲಿ ಬಾಲಣ್ಣ ಎಂದೇ ಪರಿಚಿತರಾಗಿದ್ದ ಇವರಿಗೆ ಹುಟ್ಟಿನಿಂದಲೇ ಕಿವಿಯು ಸರಿಯಾಗಿ ಕೇಳಿಸುತ್ತಿರಲಿಲ್ಲ.

ಹಿನ್ನೆಲೆ 
ಬಾಲಕೃಷ್ಣರ ಜನನ ನವೆಂಬರ್ ೨,[[೧೯೧೬''']]ರಂದು ಹಾಸನ ಜಲ್ಲೆಯ ಅರಸೀಕೆರೆಯಲ್ಲಿ ಆಯಿತು.ಇವರ ತಂದೆ ತಾಯಿಯರು ದಿನಗೂಲಿಯಲ್ಲಿ ಜೀವಿಸುತಿದ್ದರು.
ಈ ಶ್ರಮಜೀವಿಗಳಿಗೆ ಒಬ್ಬನೇ ಮಗ ಬಾಲಕೃಷ್ಣ.ಇದ್ದಕ್ಕಿದ್ದಂತೆ ತಂದೆಯು ಕಾಯಿಲೆ ತೀವ್ರ ಸ್ವರೂಪ ಪಡೆದಾಗ ತಾಯಿ ಕಂಡ ಕಂಡಲ್ಲಿ ಬಿಕ್ಷೆ ಬೇಡಿ ಹಣ ಹೊಂದಿಸಲು ಶ್ರಮ ಪಟ್ಟಳು,ಅದೂ ಸಾಲದಾದಾಗ ಬೇರೆ  ದಾರಿ ಕಾಣದೆ ಅರಸೀಕೆರೆಯ ಮಂಡಿ ವ್ಯಾಪಾರಿಯ ಉಪ ಪತ್ನಿಗೆ ಮಗು ಬಾಲಕೃಷ್ಣನನ್ನು ಎಂಟು ರೂಪಾಯಿಗೆ ಮಾರಿದಳು.ಆ ಸಾಕು ತಾಯಿ ಬಾಲಕನನ್ನು ಅರಸೀಕೆರೆಯ ಶಾಲೆಗೆ ಸೇರಿಸಿದಳು.

ಆದರೆ ಎಂಟನೆ  ವಯಸ್ಸಿಗೆ  ಬಾಲಣ್ಣನ ಶ್ರವಣಶಕ್ತಿ ಸಂಪೂರ್ಣ  ಮಾಯವಾಯಿತು.ಕಲಿಕೆ ಕಷ್ಟವಾಯಿತು.ಲೋಯರ್ ಸೆಕಂಡರಿ ದಾಟುವುದೇ ಕಷ್ಟವಾದಾಗ ಕಲೆಯ ಕಡೆಗೆ ಆಸಕ್ತಿ ಹೊರಳಿತು.ಸ್ನೇಹಿತರ ಜೊತೆಗೂಡಿ ನಾಟಕವಾಡುವ ಹವ್ಯಾಸ ಬಲವಾಯಿತು.ಒಮ್ಮೆ ಸಾಕು ತಂದೆಯ ಜೇಬಿನಿಂದ ದುಡ್ಡು ಕದ್ದು ಸಿಕ್ಕಿ ಬಿದ್ದಾಗ ಸಾಕು ತಾಯಿ ಮನೆಯಿಂದಲೇ ದೂರ ಕಳುಹಿಸಿದಳು.

ಅಲ್ಲಿಗೆ ಇದ್ದ ಮನೆಯ ಋಣ ತೀರಿತು.ಜಗತ್ತೇ ಮನೆಯಾಯಿತು. ನಾಟಕ ಕಂಪೆನಿಯ ಗೇಟು ಕಾಯುವುದು,ಬೋರ್ಡು ಬರೆಯುವುದು,ಪೋಸ್ಟರ್ ಅಂಟಿಸುವುದು...ಹೀಗೆ ಆರಂಭವಾದ ಇವರ ವೃತ್ತಿಜೀವನ ಮುಂದೆ ರಂಗಭೂಮಿಯ ನಟನೆಗೆ ತಿರುಗಿತು.’ಕೃಷ್ಣಲೀಲಾ ’ ಇವರು ಅಭಿನಯಿಸಿದ ಮೊದಲ ನಾಟಕ.
ಚಾಮುಂಡೇಶ್ವರಿ,ಗುಬ್ಬಿ ಕಂಪೆನಿಗಳಲ್ಲಿ ಅಭಿನಯಿಸಿದ್ದ ಬಾಲಣ್ಣ ನೀಲಾಂಜನೆ,ಚಿತ್ರಾಂಗದೆ  ಮುಂತಾದ ೫೦ ನಾಟಕಗಳನ್ನು ಬರೆದಿದ್ದಾರೆ.

ಕನ್ನಡ ಚಿತ್ರರಂಗದಲ್ಲಿ ಬಾಲಕೃಷ್ಣ
ವರ್ಷ ೧೯೪೩ ರಲ್ಲಿ ರಾಧಾರಮಣ''' ಚಿತ್ರದ ಮೂಲಕ ಕನ್ನಡ ಚಿತ್ರರಂಗ ಪ್ರವೇಶಿಸಿದ ಇವರು ಸುಮಾರು ೫೧೦ ಕನ್ನಡ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.ಹಾಸ್ಯ ನಟ,ಖಳ ನಟ,ಪೋಷಕ ನಟ ..-ಹೀಗೆ ಎಲ್ಲ ಬಗೆಯ ಪಾತ್ರಗಳಲ್ಲೂ ನಟಿಸಿ ಸೈ ಅನಿಸಿಕೊಂಡಿದ್ದಾರೆ.ಕನ್ನಡ ಚಿತ್ರರಂಗಕ್ಕೆ ಇವರ ಕೊಡುಗೆ ಚಿರಸ್ಮರಣೀಯ. ಕಣ್ತೆರೆದು ನೋಡು,ಬಂಗಾರದ ಮನುಷ್ಯ,ತ್ರಿಮೂರ್ತಿ,ಸಂಪತ್ತಿಗೆ ಸವಾಲ್, ಗಂಧದ ಗುಡಿ, ಭಾಗ್ಯದ ಲಕ್ಷ್ಮಿ ಬಾರಮ್ಮ ಇವರು ಅಭಿನಯಿಸಿದ ಕೆಲವು ಪ್ರಮುಖ ಚಿತ್ರಗಳು.ಯಮಕಿಂಕರ ಅವರ ಅಭಿನಯದ ಕೊನೆಯ ಚಿತ್ರ.
ಪರ ಭಾಷೆಯ  ಸ್ಟುಡಿಯೋದವರು ಕನ್ನಡ ಚಿತ್ರಗಳ ಬಗ್ಗೆ ತೋರಿಸುವ ನಿರ್ಲಕ್ಷ ಅರಿತಿದ್ದ ಬಾಲಣ್ಣ ತಾವೇ ಸ್ವಂತ ಸ್ಟುಡಿಯೋ ನಿರ್ಮಿಸುವ ಸಂಕಲ್ಪ ಮಾಡಿದರು.ಕನ್ನಡಿಗರ ಅಭಿಮಾನದ ಸಾಕಾರವಾಗಲಿ ಎಂದು ಅದಕ್ಕೆ "ಅಭಿಮಾನ್"ಎಂದು ಹೆಸರಿಟ್ಟರು.ನಮನ

ನಿರ್ಮಾಪಕರಾಗಿ ಬಾಲಕೃಷ್ಣ
ಬಾಲಕೃಷ್ಣ ಅವರು ಕೆಲವು ಚಿತ್ರಗಳಿಗೆ ಸಹನಿರ್ಮಾಪಕರಾಗಿದ್ದರು.

 ರಣಧೀರ ಕಂಠೀರವ
 ಕಲಿತರೂ ಹೆಣ್ಣೇ

ಪಂಚರತ್ನ,ಭಕ್ತ ಮಲ್ಲಿಕಾರ್ಜುನ ಚಿತ್ರಗಳಿಗೆ ಹಾಡು,ಸಂಭಾಷಣೆ ಬರೆದಿದ್ದರು.

ಪ್ರಶಸ್ತಿ /ಪುರಸ್ಕಾರಗಳು 
 ೧೯೮೯ -೯೦ - ಪುಟ್ಟಣ್ಣ ಕಣಗಾಲ್ ಪ್ರಶಸ್ತಿ.
 ಬಂಗಾರದ ಮನುಷ್ಯ ಚಿತ್ರದ ಅಭಿನಯಕ್ಕೆ ಶ್ರೇಷ್ಠ ಪೋಷಕ ನಟ ಪ್ರಶಸ್ತಿ.

ಬಾಲಕೃಷ್ನ ಅವರು ಜುಲೈ ೧೯,೧೯೯೬ರಂದು ಕ್ಯಾನ್ಸರ್ ನಿಂದ ನಿಧನರಾದರು.ಬಾಲ್ಯದಲ್ಲಿಯೇ  ಶ್ರವಣ ಶಕ್ತಿ ಸಂಪೂರ್ಣ ಹೋದರೂ ೫೬೧ ಚಿತ್ರಗಳಲ್ಲಿ ಅಭಿನಯಿಸಿದ ಬಾಲಣ್ಣನ ಜನ್ಮ ಶತಮಾನೋತ್ಸವದ (೨೦೧೧) ಸಂದರ್ಭದಲ್ಲಿ  ಅವರಿಗೊಂದು "ನಮನ".

ಕನ್ನಡ ಚಿತ್ರರಂಗದ ನಟರು
ಕನ್ನಡ ಚಲನಚಿತ್ರ ನಿರ್ಮಾಪಕರು
ಕನ್ನಡ ಸಿನೆಮಾ
ಸೆಪ್ಟೆಂಬರ್ ೩

- ಸೆಪ್ಟೆಂಬರ್ ತಿಂಗಳಿನ ಮೂರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೪೬ನೇ ದಿನ (ಅಧಿಕ ವರ್ಷದಲ್ಲಿ ೨೪೭ನೇ ದಿನ)

ಪ್ರಮುಖ ಘಟನೆಗಳು

ಜನನ
 ೧೯೧೭ - ಜಿ.ವಿ.ಅಯ್ಯರ್

ನಿಧನ

ಹಬ್ಬ/ಆಚರಣೆಗಳು

ಹೊರಗಿನ ಸಂಪರ್ಕಗಳು

ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

 ದಿನಗಳು
 ಸೆಪ್ಟೆಂಬರ್
ಆಗಸ್ಟ್ ೧೫

ಆಗಸ್ಟ್ ೧೫ - ಆಗಸ್ಟ್ ತಿಂಗಳಿನ ೧೫ನೇ ದಿನ.

ಪ್ರಮುಖ ಘಟನೆಗಳು 
 ವರ್ಷ ೧೯೨೦ - ಸೋವಿಯತ್ ವಾರ್: ವಾರ್ಸಾ ಬ್ಯಾಟಲ್,
 ವರ್ಷ ೧೯೪೭ - ಭಾರತಕ್ಕೆ ಬ್ರಿಟೀಷರಿಂದ ಸ್ವಾತಂತ್ರ್ಯ.
 ವರ್ಷ ೧೯೭೩ - ವಿಯೆಟ್ನಾಂ ಯುದ್ಧ

ಜನನ 
 ಸಂಗೊಳ್ಳಿ ರಾಯಣ್ಣ
 ಅರ್ಜುನ್ ಸರ್ಜಾ
 ವರ್ಷ ೧೯೭೫ - ವಿಜಯ್ ಭಾರದ್ವಾಜ್, ಭಾರತೀಯ ಕ್ರಿಕೆಟಿಗ.
 ವರ್ಷ ೧೯೯೨ - ಬಾಸ್ಕರನ್ ಅಧಿಬಾನ್, ಭಾರತೀಯ ಚೆಸ್ ಆಟಗಾರ.

ನಿಧನ 

 ವರ್ಷ ೧೯೪೨ - ಮಹಾದೇವ್ ದೇಸಾಯಿ, ಭಾರತೀಯ ಕಾರ್ಯಕರ್ತ ಮತ್ತು ಲೇಖಕ
 ವರ್ಷ೨೦೦೪ - ಅಮರ್ಸಿಂಗ್ಗೆ ಚೌಧರಿ, ಭಾರತೀಯ ರಾಜಕಾರಣಿ, ಗುಜರಾತ್ ೮ನೇ ಮುಖ್ಯಮಂತ್ರಿ (ಬಿ. ೧೯೪೧)
 ವರ್ಷ೨೦೦೫ -  ವೆಂಕಟ ಸತ್ಯನಾರಾಯಣ, ಭಾರತೀಯ ಚರ್ಮರೋಗ ವೈದ್ಯ.

ಹಬ್ಬಗಳು/ಆಚರಣೆಗಳು 
 ಭಾರತದ ಸ್ವಾತಂತ್ರ್ಯ ದಿನಾಚರಣೆ

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ದಿನಗಳು
ಆಗಸ್ಟ್
ಮೇ ೨೩

ಮೇ ತಿಂಗಳ ಇಪ್ಪತ್ಮೂರನೇ ದಿನ.ಗ್ರೆಗೋರಿಯನ್ ಕ್ಯಾಲೆಂಡರ್‌ನ ನೂರ ನಲವತ್ಮೂರನೇ ದಿನ.ಅಧಿಕ ವರ್ಷವಾದರೆ ನೂರ ನಲವತ್ನಾಲ್ಕನೇ ದಿನ.

ಪ್ರಮುಖ ಘಟನೆಗಳು 
 ೧೯೦೦ - ಅಸೋಸಿಯೇಟೆಡ್ ಪ್ರೆಸ್ ನ್ಯೂಸ್ ಸರ್ವೀಸ್ ನ್ಯೂಯಾರ್ಕ್‌ನಲ್ಲಿ ಆರಂಭ.
 ೧೯೮೪ - ಟಾಟಾ ಉಕ್ಕು ಮತ್ತು ಕಬ್ಬಿಣ ಕಾರ್ಖಾನೆಯ ಉದ್ಯೋಗಿ ಬಚೇಂದ್ರಿಪಾಲ್ ಮೌಂಟ್ ಎವರೆಸ್ಟ್‌ ಏರಿದರು.
೨೦೧೩ ರಲ್ಲಿ ಸ್ಕಗಿಟ್ ನದಿಯ ಮೇಲೆ ಇಂಟರ್ಸ್ಟೇಟ್ ೫ ಸೇತುವೆ ಮೌಂಟ್ ವೆರ್ನಾನ್, ವಾಷಿಂಗ್ಟನ್‍ನ ಮೇಲೆ ಬಿದ್ದು ಹೋಯಿತು.
೨೦೧೪ ರಲ್ಲಿ ಏಳು ಜನರು, ದೋಷಿಯನ್ನು ಸೇರಿದಂತೆ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ, ಸಾಂಟಾ ಬಾರ್ಬರಾ ಆವರಣದ ಸಮೀಪ ಗುಂಡಿನ ದಾಳಿಗೆ ಸತ್ತರು, ಮತ್ತೊಂದು ೧೪ ಜನ ಗಾಯಗೊಂಡರು.
೨೦೧೫ ರಲ್ಲಿ ಟೆಕ್ಸಾಸ್ ಮತ್ತು ಒಕ್ಲಹೋಮ ಒಂದು ಸುಂಟರಗಾಳಿಯಿಂದ ಸಂಭವಿಸಿದ ಪ್ರವಾಹ ಪರಿಣಾಮವಾಗಿ ಕನಿಷ್ಠ 46 ಜನರು ಸಾವಿಗೀಡಾಗಿದರು.

ಜನನ 
 ೧೯೪೫ - ಕನ್ನಡ ಮತ್ತು ತುಳು ಭಾಷೆಯಲ್ಲಿನ ಹಿರಿಯ ಸಾಹಿತಿ ಉಷಾ ಪಿ. ರೈ.
 ೧೯೫೧ - ಸೋವಿಯತ್ ಯೂನಿಯನ್‌ನ ಗ್ರ್ಯಾಂಡ್ ಸ್ಲಾಮ್ ಪ್ರಶಸ್ತಿ ಪುರಸ್ಕೃತ ಅನಾತೊಲಿ ಕಾರ್ಪೊವ್.

ಮರಣ 

ದಿನಗಳು
ಕವಿರಾಜ್

ಕವಿರಾಜ್ - ಕನ್ನಡ ಚಿತ್ರರಂಗದ ಗೀತೆರಚನೆಕಾರರಲ್ಲೊಬ್ಬರು. 
೨೦೦೩ರಲ್ಲಿ ಪ್ರೇಮ್ ನಿರ್ದೇಶನದ ಕರಿಯ ಚಿತ್ರದ ಮೂಲಕ ಕನ್ನಡ ಚಿತ್ರರಂಗ ಪ್ರವೇಶಿಸಿದರು. ಆ ಚಿತ್ರದ 'ನನ್ನಲಿ ನಾನಿಲ್ಲ, ಮನದಲಿ ಏನಿಲ್ಲ' ಗೀತೆಯು ಕವಿರಾಜ್ ಅವರ ಮೊದಲ ಚಿತ್ರಗೀತೆ.

ಕವಿರಾಜ್ ಸಾಹಿತ್ಯದ ಹಾಡುಗಳು 

ಚಿತ್ರಸಾಹಿತಿಗಳು
ಜೋಡಿ ಜೀವ

ವರ್ಷ-೧೯೮೨ ಕನ್ನಡಚಿತ್ರಗಳು
ಪ್ರೇಮ ಮತ್ಸರ

ವರ್ಷ-೧೯೮೨ ಕನ್ನಡಚಿತ್ರಗಳು
ಭಕ್ತ ಜ್ಞಾನದೇವ

ಈ ಚಿತ್ರವನ್ನು ಹುಣಸೂರು ಕೃಷ್ಣಮೂರ್ತಿ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ  ನಿರ್ಮಾಪಕರು ಕೆ.ಸಿ.ಎನ್.ಗೌಡ.ಈ ಚಿತ್ರದಲ್ಲಿ ಬರುವ ಪಾತ್ರಗಳು ನಾಯಕನಾಗಿ  ಶ್ರೀನಿವಾಸಮೂರ್ತಿ, ನಾಯಕಿಯಾಗಿ ಜಯಂತಿ ಹಾಗು ಪೋಷಕ ನಟರ ಪಾತ್ರದಲ್ಲಿ ರಾಮಕೃಷ್ಣ, ಶ್ಯಾಮ್, ಶೋಭ ಅವರು ನಟಿಸಿದ್ದಾರೆ.ಈ ಚಿತ್ರವು ೧೯೮೨ ರಲ್ಲಿ ಬಿಡುಗಡೆಯಾಯಿತು.

ವರ್ಷ-೧೯೮೨ ಕನ್ನಡಚಿತ್ರಗಳು
ಮುಳ್ಳಿನ ಗುಲಾಬಿ

ವರ್ಷ-೧೯೮೨ ಕನ್ನಡಚಿತ್ರಗಳು
ಮುತ್ತಿನಂತ ಅತ್ತಿಗೆ

ವರ್ಷ-೧೯೮೨ ಕನ್ನಡಚಿತ್ರಗಳು
ಅದೃಷ್ಟವಂತ

ವರ್ಷ-೧೯೮೨ ಕನ್ನಡಚಿತ್ರಗಳು
ಹಾಲು ಜೇನು

ಹಾಲು ಜೇನು ಸಿಂಗೀತಂ ಶ್ರೀನಿವಾಸ ರಾವ್ ನಿರ್ದೇಶನದ ೧೯೮೨ರಲ್ಲಿ ಬಿಡುಗಡೆಯಾದ ಕನ್ನಡ ಚಿತ್ರರತ್ನ. ಈ ಚಿತ್ರದಲ್ಲಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದವರು 
ಡಾ. ರಾಜ್‍ಕುಮಾರ್, ಮಾಧವಿ ಮತ್ತು ರೂಪಾ ದೇವಿ. ಚಿತ್ರವನ್ನು ಬಿ ಕೆ ವೆಂಕಟೇಶ್ ಸಂಯೋಜಿಸಿದ್ದರು ಈ ಸಿನೇಮಾದ ಹಾಡುಗಳು ಸುಮಧುರವಾಗಿದ್ಡು ಆ ಕಾಲದಲ್ಲಿ ಅಪಾರ ಜನಮನ್ನಣೆ ಗಳಿಸಿದ್ದವು.. 

ವರ್ಷ-೧೯೮೨ ಕನ್ನಡಚಿತ್ರಗಳು
ಶತದಿನೋತ್ಸವದ ಕನ್ನಡ ಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಬೆಂಕಿಚೆಂಡು

ವರ್ಷ-೧೯೮೨ ಕನ್ನಡಚಿತ್ರಗಳು
ಕಾರ್ಮಿಕ ಕಳ್ಳನಲ್ಲ

ವರ್ಷ-೧೯೮೨ ಕನ್ನಡಚಿತ್ರಗಳುವಿಷ್ಣುವರ್ಧನ್ ಚಲನಚಿತ್ರಗಳು
ಜ್ಯೋತಿ (ಚಲನಚಿತ್ರ)

ವರ್ಷ-೧೯೮೨ ಕನ್ನಡಚಿತ್ರಗಳು
ಕಳಸಾಪುರದ ಹುಡುಗರು

ಈ ಚಿತ್ರವನ್ನು ಗುರುದಾಸ್ ವಿ.ಎಲ್. ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ಆರ್.ಸುಶೀಲಾದೇವಿ.ಈ ಚಿತ್ರದಲ್ಲಿ ಬರುವ ಪಾತ್ರಗಳು 	ಎಂ.ವಿ.ವಾಸುದೇವರಾವ್, ಪ್ರಮೀಳ ಜೋಷಾಯಿ, ಎಂ.ಎನ್.ಲಕ್ಷ್ಮೀದೇವಿ, ಉಮೇಶ್, ಮಾ.ಜಯಸಿಂಹ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು  	ಎಂ.ರಂಗರಾವ್.ಈ ಚಿತ್ರದ ಛಾಯಾಗ್ರಹಕರು ಸಿ.ವಸಂತ್. ಈ ಚಿತ್ರವು ೧೯೮೨   ರಲ್ಲಿ ಬಿಡುಗಡೆಯಾಯಿತು.ಈ ಚಿತ್ರವು ಮತಿಘಟ್ಟ ಕೃಷ್ಣಮೂರ್ತಿ ಯವರ ಕೃತಿ ಆಧಾರಿತ.

ವರ್ಷ-೧೯೮೨ ಕನ್ನಡಚಿತ್ರಗಳು
ಗರುಡರೇಖೆ

ಗರುಡರೇಖೆ - ೧೯೮೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು. ಪಿ.ಎಸ್.ಪ್ರಕಾಶ್ ನಿರ್ದೇಶನದ ಚಿತ್ರವಾಗಿದೆ. ಈ ಚಿತ್ರದ ನಿರ್ಮಾಪಕರು ಪಿ.ಶೇಷಯ್ಯ, ಜಿ.ಎಸ್.ವಾಸು, ಬಿ.ಮನ್ಮತ್ ರಾವ್, ಎಮ್.ಶಿವಾಜಿ ರಾವ್, ಎನ್.ಎಮ್.ವಿಕ್ಟರ್ ಮತ್ತು ಪಿ.ವೆಂಕಟ ರೆಡ್ಡಿ. ಈ ಚಿತ್ರದಲ್ಲಿ ಶ್ರೀನಾಥ್, ಅಂಬಿಕ, ಹೇಮಾ ಚೌಧರಿ, ವಜ್ರಮುನಿ ಹಾಗೂ ಮಾಧವಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಸತ್ಯಂರವರ ಸಂಗೀತ ನಿರ್ದೇಶನದಿಂದ ಮಾಡಲಾಗಿದೆ.

ಪಾತ್ರ 
ಶ್ರೀನಾಥ್
ಅಂಬಿಕಾ
ಮಾಧವಿ
ಹೇಮಾಚೌಧರಿ
ಟೈಗರ್ ಪ್ರಭಾಕರ್
ದಿನೇಶ್
ಶಕ್ತಿ ಪ್ರಸಾದ್
ಕೆ.ವಿಜಯ
ವಜ್ರಮುನಿ
ಶಶಿಕಲಾ
ಮಾಸ್ಟರ್ ರೋಹಿತ್
ಲಕ್ಷ್ಮಣ್
ಜೂನಿಯರ್ ನರಸಿಂಹರಾಜು
ರತ್ನಕರ್
ತೂಗುದೀಪ ಶ್ರೀನಿವಾಸ್

ವರ್ಷ-೧೯೮೨ ಕನ್ನಡಚಿತ್ರಗಳು
ಮಾವ ಸೊಸೆ ಸವಾಲ್

ವರ್ಷ-೧೯೮೨ ಕನ್ನಡಚಿತ್ರಗಳು
ಬೂದಿ ಮುಚ್ಚಿದ ಕೆಂಡ

ಬೂದಿ ಮುಚ್ಚಿದ ಕೆಂಡ, ಜಿ.ಶಿವಮೂರ್ತಿ ನಿರ್ದೇಶನ ಮತ್ತು ಆರ್.ಪ್ರಭಾಕರ್ ನಾಯ್ಡು ನಿರ್ಮಾಪಣ ಮಾಡಿರುವ ೧೯೮೨ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಜಿ.ಕೆ.ವೆಂಕಟೇಶ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಶ್ರೀನಾಥ್, ಶಕ್ತಿಪ್ರಸಾದ್ ಮತ್ತು ರೂಪಾದೇವಿ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.

ಪಾತ್ರವರ್ಗ
ನಾಯಕ(ರು) = ಶ್ರೀನಾಥ್
ನಾಯಕಿ(ಯರು) = ರೂಪಾದೇವಿ
ಶಕ್ತಿಪ್ರಸಾದ್
ಚಂದ್ರಶೇಖರ್ (ಕೆನಡಾ ಚಂದ್ರು)
ರತ್ನಾಕರ್

ಉಲ್ಲೇಖಗಳು

ವರ್ಷ-೧೯೮೨ ಕನ್ನಡಚಿತ್ರಗಳು
ಸ್ನೇಹದ ಸಂಕೋಲೆ

ಸ್ನೇಹದ ಸಂಕೋಲೆ ಚಿತ್ರವು ೧೯೮೨ರಲ್ಲಿ  ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು  ಎ.ಕಾಶಿಲಿಂಗಮ್‌ರವರು ನಿರ್ದೇಶಿಸಿದ್ದಾರೆ.ಎಂ.ರಾಜಗೋಪಾಲ್‌ರವರು ಈ ಚಿತ್ರ ನಿರ್ಮಾನಿಸಿದ್ದಾರೆ. ಈ ಚಿತ್ರದಲ್ಲಿ ಶ್ರೀನಾಥ್ನ ನಾಯಕನ ಪಾತ್ರದಲ್ಲಿ ಮತ್ತು ಮಂಜುಳ ನಾಯಕಿಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಜಿ.ಕೆ.ವೆಂಕಟೇಶ್ರವರು ಈ ಚಿತ್ರಕ್ಕೆ ಸಂಗೀತಾವನ್ನು ನೀಡಿದ್ದಾರೆ.

ಚಿತ್ರದ ನಟ- ನಟಿಯರು
 ಶ್ರೀನಾಥ್
 ಮಂಜುಳ
 ಅಂಬರೀಶ್
 ದ್ವಾರಕೀಶ್
 ಲೀಲಾವತಿ
 ಪ್ರಮೀಳಾ ಜೋಷಾಯಿ

ವರ್ಷ-೧೯೮೨ ಕನ್ನಡಚಿತ್ರಗಳು
ಅಜಿತ್ (ಚಲನಚಿತ್ರ)

ಅಜಿತ್ 2014 ರ  ಕನ್ನಡ ಭಾಷೆಯ ರೋಮ್ಯಾಂಟಿಕ್ ಆಕ್ಷನ್ ಚಿತ್ರವಾಗಿದ್ದು, ಇದನ್ನು ಮಹೇಶ್ ಬಾಬು ನಿರ್ದೇಶಿಸಿದ್ದಾರೆ, ಇದರಲ್ಲಿ ಚಿರಂಜೀವಿ ಸರ್ಜಾ ಮತ್ತು ನಿಕ್ಕಿ ಗಲ್ರಾನಿ ನಟಿಸಿದ್ದಾರೆ.   ಇದು ತಮಿಳಿನ ಪೈಯಾ ಚಿತ್ರದ ರಿಮೇಕ್ ಆಗಿದೆ.  ಯುವನ್ ಶಂಕರ್ ರಾಜಾ ಸಂಗೀತ ನಿರ್ದೇಶನದಲ್ಲಿ ಐದು ಹಾಡುಗಳಿರುವ ಈ ಚಿತ್ರದ ನಿರ್ಮಾಪಕರು ಜಿ ಪ್ರೇಮ್ . 

ಈ ಚಲನಚಿತ್ರವು 9 ಮೇ 2014 ರಂದು ಕರ್ನಾಟಕದ ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು.

ಪಾತ್ರವರ್ಗ 

 ಅಜಿತ್ ಪಾತ್ರದಲ್ಲಿ ಚಿರಂಜೀವಿ ಸರ್ಜಾ
 ಚಾರುಲತಾ ಪಾತ್ರದಲ್ಲಿ ನಿಕ್ಕಿ ಗಲ್ರಾನಿ
 ಅರ್ಪಿತಾ
 ವಿದ್ಯಾ
 ವಿಜಯಾನಂದ್
 ಚಂದನ್ ನಾಯಕ್
 ಹರೀಶ್ ಬಾಬು
 ಆನಂದ್
 ರಾಕ್‌ಲೈನ್ ಸುಧಾಕರ್
 ಶಿವಮಂಜು

ಈ ಚಲನಚಿತ್ರವು ಇಬ್ಬರು ಅಪರಿಚಿತರ ಪ್ರಯಾಣದ ಕುರಿತಾಗಿ ಇದೆ, ಕೆಲಸವಿಲ್ಲದ ನಿರಾತಂಕದ ಪುರುಷ ಮತ್ತು ಅವನು ಪ್ರೀತಿಸಿದ ಮಹಿಳೆ ಆಕ್ಷನ್ ಮತ್ತು ಉತ್ಸಾಹದಿಂದ ತುಂಬಿದ ರಸ್ತೆ ಪ್ರವಾಸವನ್ನು ಪ್ರಾರಂಭಿಸುತ್ತಾರೆ.

ಧ್ವನಿಮುದ್ರಿಕೆ 
ಪೈಯಾ ಚಿತ್ರಕ್ಕೆ ಸಂಗೀತ ನೀಡಿರುವ ಯುವನ್ ಶಂಕರ್ ರಾಜಾ ಅಜಿತ್ ಅವರ ಹಾಡುಗಳಿಗೆ ಸಂಗೀತ ನೀಡಿದ್ದಾರೆ. ಮೂಲ ತಮಿಳು ಧ್ವನಿಪಥದ ಎಲ್ಲಾ ಟ್ಯೂನ್‌ಗಳನ್ನು ಕನ್ನಡ ಆವೃತ್ತಿಗೆ ಮರುಬಳಕೆ ಮಾಡಲಾಗಿದೆ.  ಆಡಿಯೋವನ್ನು 16 ಜನವರಿ 2014 ರಂದು ಬಿಡುಗಡೆ ಮಾಡಲಾಯಿತು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೪ ಕನ್ನಡಚಿತ್ರಗಳು
ಸಂಚಿ ಹೊನ್ನಮ್ಮ

ಸಂಚಿಯ ಹೊನ್ನಮ್ಮ ಸುಮಾರು ಕ್ರಿ.ಶ.೧೬೮೦ರಲ್ಲಿ ಮೈಸೂರಿನ ಚಿಕ್ಕದೇವರಾಜ ಒಡೆಯರ (ಕ್ರಿ.ಶ.೧೬೭೩-೧೭೦೪) ಸಂಚಿಯ ಊಳಿಗದಲ್ಲಿ ಇದ್ದ ಮಹಿಳೆ. ಈಕೆ ಮೈಸೂರು ಜಿಲ್ಲೆಯ ಯಳಂದೂರಿನಲ್ಲಿ ಹುಟ್ಟಿದವಳು. ಇದೆ ಸ್ಥಳಕ್ಕೆ ಸೇರಿದ್ದ ಚಿಕ್ಕದೇವರಾಜರ ಪಟ್ಟದರಸಿಯಾಗಿದ್ದ ದೇವರಾಜಮ್ಮಣ್ಣಿಯ ಬಾಲ್ಯ ಸ್ನೇಹಿತೆಯಾಗಿದ್ದಳು.

ಹನ್ನೆರಡನೆಯ ಶತಮಾನದ ಅಕ್ಕಮಹಾದೇವಿ ಮತ್ತಿತರ ವಚನಕಾರ್ತಿಯರನ್ನು ಬಿಟ್ಟರೆ, ಕನ್ನಡದಲ್ಲಿ ಸ್ತ್ರೀಯರು ಕೃತಿ ರಚನೆ ಮಾಡಿದ ನಿದರ್ಶನಗಳು ದೊರೆಯುವುದು ಹದಿನೆಂಟನೆಯ ಶತಮಾನದಲ್ಲಿಯೇ. ಚಿಕದೇವರಾಯರ ಅರಮನೆಯ ಪರಿಸರದಲ್ಲಿ, ಹೊನ್ನಮ್ಮ, ಶೃಂಗಾರಮ್ಮ, ಚೆಲುವಾಂಬೆಯರೆಂಬ ಕವಯಿತ್ರಿಯರಿದ್ದರು.

ಶೃಂಗಾರಮ್ಮನು ಬರೆದ ‘ಪದ್ಮಿನೀ ಕಲ್ಯಾಣ’, ರಾಣಿಯಾದ ಚೆಲುವಾಂಬೆ ಬರೆದ ‘ವರನಂದೀ ಕಲ್ಯಾಣ’ ಮತ್ತು ‘ವೆಂಕಟಾಚಲ ಮಹಾತ್ಮೆ ಲಾಲಿಪದ’, ಇವುಗಳನ್ನು ಹೆಸರಿಸಬಹುದು. ಇವರುಗಳಲ್ಲಿ ಹೊನ್ನಮ್ಮನ ಕಾವ್ಯಶಕ್ತಿಯೆ ಎದ್ದು ಕಾಣುವಂಥದ್ದು,  ಹೊನ್ನಮ್ಮನಿಗೆ ‘ಸಂಚಿಯ ಹೊನ್ನಮ್ಮ’ ಎನ್ನುವುದು ಪೂರ್ತಿಯಾದ ಹೆಸರು. ಸಂಚಿ ಎಂದರೆ ಚೀಲ; ಹೊನ್ನಮ್ಮ ಎಲೆಯಡಕೆಯ ಚೀಲವನ್ನು ಹಿಡಿದು, ಅರಮನೆಯಲ್ಲಿ ರಾಜ – ರಾಣಿಯರ ಸಮೀಪವರ್ತಿಯಾಗಿ ಕೆಲಸ ಮಾಡಿಕೊಂಡಿದ್ದವಳು. ಅರಮನೆಯ ಊಳಿಗದ ಹೆಣ್ಣಾದ ಇವಳು ಸಿಂಗರಾರ್ಯನಿಂದ ವ್ಯಾಸಂಗವನ್ನು ಪಡೆದು, ‘ಹದಿಬದೆಯ ಧರ್ಮ’ ಎಂಬ ಕಾವ್ಯವನ್ನು ಬರೆದು ಕವಯಿತ್ರಿಯಾದಳು. ಈ ‘ಹದಿಬದೆಯ ಧರ್ಮ’ (ಪತಿವ್ರತೆಯರ ಧರ್ಮ ಅಥವಾ ಕರ್ತವ್ಯ) ಎನ್ನುವುದು ಗೃಹಿಣೀ ಧರ್ಮದ ಕೈಪಿಡಿ. ಗಂಡನೊಡನೆ, ಗರತಿಯಾಗಿ ಸುಗಮವಾಗಿ ಸಂಸಾರ ಮಾಡುವ ಹೆಣ್ಣಿಗೆ ಹೇಳಿದ ಬುದ್ಧಿವಾದದಂತಿದೆ ಈ ಕಾವ್ಯ. ಧರ್ಮಶಾಸ್ತ್ರದಲ್ಲಿರುವ ಸಂಗತಿಗಳನ್ನೆಲ್ಲಾ ಸಂಗ್ರಹಿಸಿ, ಕನ್ನಡದ ಹೆಣ್ಣು ಮಕ್ಕಳಿಗೆ ತಿಳಿಯುವಂತೆ ಸಾಂಗತ್ಯದಲ್ಲಿ ಈ ನೀತಿ ಕಾವ್ಯ ರಚಿತವಾಗಿದೆ. ೯ ಸಂಧಿಗಳು ಹಾಗು ೪೨೦ ಪದ್ಯಗಳನ್ನು ಒಳಗೊಂಡ ಈ ಕೃತಿಯು ತನ್ನ ಕಾವ್ಯಸೌಂದರ್ಯದಿಂದಾಗಿ ಹಾಗು  ದಿಟ್ಟ ಸ್ತ್ರೀಪರ ಧೋರಣೆಯಿಂದಾಗಿ ಖ್ಯಾತವಾಗಿದೆ.  
ಇದರ ಒಂದು ಪದ್ಯ :

ಪೆಣ್ಣಲ್ಲವೆ ತಮ್ಮನೆಲ್ಲ ಪಡೆದ ತಾಯಿ

 ಪೆಣ್ಣಲ್ಲವೆ ಪೊರೆದವಳು

 ಪೆಣ್ಣು ಪೆಣ್ಣೆಂದೇಕೆ ಬೀಳುಗಳೆವರು

 ಕಣ್ಣು ಕಾಣದ ಗಾವಿಲರು?

ತಮ್ಮೆಲ್ಲರನ್ನು ಹಡೆದವಳು ಹೆಣ್ಣಲ್ಲವೆ? ಕಾಪಾಡಿದವಳು ಹೆಣ್ಣಲ್ಲವೆ? ಹೀಗಿರುವಾಗ ಹೆಣ್ಣು ಹೆಣ್ಣು ಎಂದು ಯಾಕೆ ನಿಕೃಷ್ಟರಾಗಿ ಕಾಣುತ್ತಾರೋ ಕಣ್ಣು ಕಾಣದ ಈ ಮೂರ್ಖರು, ಎಂಬ ಮಾತಿನಲ್ಲಿ ಹೊನ್ನಮ್ಮ ಮುಖ್ಯವಾಗಿ ಗಂಡಸರನ್ನು ತರಾಟೆಗೆ ತೆಗೆದುಕೊಂಡಿದ್ದಾಳೆ. ಅಷ್ಟೇ ಅಲ್ಲ, ಪರಂಪರಾಗತವಾಗಿ ಹೆಣ್ಣಿನ ಬಗ್ಗೆ ಒಂದು ಬಗೆಯ ಕೀಳು ಭಾವನೆಯನ್ನು ಬೆಳೆಯಿಸಿದ ಮನೋಧರ್ಮವನ್ನು ಹೊನ್ನಮ್ಮ ಖಂಡಿಸಿದ ಈ ಮಾತು ಹೊಸತಾಗಿದೆ. ಇದೊಂದು ಮಾತನ್ನು ಬಿಟ್ಟರೆ ಇವಳ ಕೃತಿ ಹೆಣ್ಣಿನಲ್ಲಿ ಯಾವ ವೈಚಾರಿಕ ಜಾಗೃತಿಯನ್ನಾಗಲಿ, ಹೆಚ್ಚಿನ ಆತ್ಮಾಭಿಮಾನಗಳನ್ನಾಗಲಿ ಪ್ರೇರಿಸದೆ, ಪತಿಪಾದಸೇವೆಯನ್ನು ಮಾಡಿಕೊಂಡು, ಉತ್ತಮ ಗೃಹಿಣಿಯಾಗಿ ಹೆಣ್ಣು ಹೇಗೆ ಬಾಳಬೇಕೆಂಬುದನ್ನು ಹೇಳಿಕೊಂಡು ಹೋಗುತ್ತದೆ. ‘ಹದಿಬದೆಯ ಧರ್ಮ’ದಿಂದ ಆಧುನಿಕ ವಿಚಾರ ಧಾರೆಯನ್ನು ನಿರೀಕ್ಷಿಸುವುದೇ ತಪ್ಪು; ಅರಮನೆಯ ಊಳಿಗದ ಹೆಣ್ಣೊಬ್ಬಳು, ಅಂದಿನ ಪರಿಸರದಲ್ಲಿ ಕವಯಿತ್ರಿಯಾಗಿ ರೂಪುಗೊಂಡ ಆಶ್ಚರ್ಯಕ್ಕೆ ಸಂತೋಷಪಡಬೇಕಾಗಿದೆ. ಆದರೆ ಹೊನ್ನಮ್ಮನ ಬರೆವಣಿಗೆ ಮಾತ್ರ ತನ್ನ ಅಚ್ಚಗನ್ನಡದ ಸೊಗಸಿನಿಂದ, ಹೃದ್ಯವಾಗಿದೆ.

ಆಧಾರಗಳು
http://kanaja.in/archives/14904 

ಸಾಹಿತಿಗಳು
ಲೇಖಕಿಯರು
ಕಂತಿ

ಕಂತಿ - ೧೨ನೇ ಶತಮಾನದ ಕನ್ನಡದ ಕವಯಿತ್ರಿ. ಇವರನ್ನು ಕನ್ನಡದ ಪ್ರಥಮ ಕವಯಿತ್ರಿ ಎಂದು ನಂಬಲಾಗಿದೆ. ಈಕೆ ಸುಮಾರು ಕ್ರಿ.ಶ.೧೧೬೦ ರಲ್ಲಿ ಹೊಯ್ಸಳ ದೊರೆ ಒಂದನೆಯ ಬಲ್ಲಾಳನ ಆಸ್ಥಾನದಲ್ಲಿ ಇದ್ದಳೆಂಬುದು ಒಂದು ಊಹೆ. ಕೆಲ ವಿದ್ವಾಂಸರ ಅಭಿಪ್ರ್ರಾಯದ ಪ್ರಕಾರ ಕಂತಿ ಎನ್ನುವ ಕವಯಿತ್ರಿ ಕೇವಲ ಕಲ್ಪನೆಯ ಕೂಸು. ಏನೇ ಆದರೂ  ಕಂತಿ ಹಂಪನ ಸಮಸ್ಯೆಗಳು  ಓರ್ವ ಅದ್ಭುತ ಮೇಧಾ ಶಕ್ತಿಯುಳ್ಳ ಮಹಿಳೆಯ ಪ್ರತಿಭೆಯನ್ನು ಸಾದರಪಡಿಸುತ್ತವೆ.

ಆಸ್ಥಾನಕವಿ ಹಂಪನು ( ಅಭಿನವ ಪಂಪ ಬಿರುದಾಂಕಿತ ನಾಗಚಂದ್ರನು) ಕಂತಿಯ ಜಾಣ್ಮೆಯನ್ನು ಪರೀಕ್ಷಿಸಲು ಪದ್ಯರೂಪದಲ್ಲಿ ಕೊಟ್ಟ ಸಮಸ್ಯಾವಾಕ್ಯ ಇಂತಿದೆ:

 
"..ದನಮಂ ಕಡಿಕಡಿದು ಬಸದಿಗೆಳೆಯುತಿರ್ದರ್"

ಇದಕ್ಕೆ ಕಂತಿ ನೀಡಿದ ಸಮಾಧಾನ:

"ವನದೊಳಗೆ ಪುಟ್ಟಿ ಬೆಳೆಯುತೆ

ತನಗಂಪ ಪೆತ್ತು ದೆಸೆಗೆ ಬೀರುತಿರ್ಪಾ|

ಘನತರ ಸುರುಚಿರ ಸಚ್ಚಂ-

ದನವಂ ಕಡಿಕಡಿದು ಬಸದಿಗೆಳೆಯುತಿರ್ದರ್||"

ಮರಗೆಲಸದ ಸಲಕರಣೆಗಳಾದ ಮಸೆಕಲ್ಲು, ಬಳ್ಳ, ಕುದುರೆ, ಬಾಚಿ, ಕೊಡಲಿ, ಉಳಿ ಇವುಗಳನ್ನು ಬಳಸಿ ರಚಿಸಿದ ಪದ್ಯ

ಮಸಕಲ್ಗಿಳಿ ಮಾಂಬಳಮಂ ವಸಧಾತಳಕುದುರೆ

ಬಾಚಿ ಎತ್ತಿದಳೋರ್ವಳ್

ಶಶಿಮುಖಿಗೆ ಕೊಡಲಿಕಾವಧು ಪೊಸವಣ್ಣಂ

ಸವಿನೋಡಿ ನಸುವುಳಿಯದಳ್.

ಸಾಹಿತ್ಯ
ಸಾಹಿತಿಗಳು
ಲೇಖಕಿಯರು
ಚೆಲ್ವಾಂಬಾ

ಚೆಲ್ವಾಂಬೆ ಮೈಸೂರುದೊರೆ ಕೃಷ್ಣರಾಜ ಒಡೆಯರ (೧೭೧೩-೧೭೩೨) ಪಟ್ಟಮಹಿಷಿ. ಇವಳು ಬರೆದ ವರನಂದಿ ಕಲ್ಯಾಣದಲ್ಲಿ ೭ ಸಂಧಿಗಳು ಹಾಗು ೮೮೧ ಪದ್ಯಗಳಿವೆ. ದಿಲ್ಲಿಯ ಬಾದಶಹನ ಮಗಳಾದ ವರನಂದಿ ಹಾಗು ಮೇಲುಕೋಟೆಯ ದೈವ ಚೆಲುವರಾಯಸ್ವಾಮಿಯ ವಿವಾಹವು ಈ ಕಾವ್ಯದ ವಸ್ತು.

ಇವಳ ಇತರ ಕೃತಿಗಳು:

ವೆಂಕಟಾಚಲ ಮಹಾತ್ಮ್ಯ ಲಾಲಿ ಪದ 
ಅಲಮೇಲು ಮುಂಗೈ ಲಾಲಿಪದ 
ತಲಕಾವೇರಿ ಮಹಾತ್ಮ್ಯ ಟೀಕೆ.

'ಕೃಷ್ಣಕರ್ಣಾಮೃತ ಟೀಕೆ'ಯನ್ನೂ ಈಕೆ ಬರೆದಿದ್ದಳೆನ್ನಲಾಗಿದೆ.

ಸಾಹಿತಿಗಳು
ಲೇಖಕಿಯರು
ಪಾ. ವೆಂ. ಆಚಾರ್ಯ

ಲಾಂಗೂಲಾಚಾರ್ಯರೆಂದು ಖ್ಯಾತರಾದ ಪಾಡಿಗಾರು ವೆಂಕಟರಮಣ ಆಚಾರ್ಯರು ಕನ್ನಡದ ಸಾಹಿತಿಗಳಲ್ಲೊಬ್ಬರು.

ಜೀವನ
೧೯೧೫ ಫೆಬ್ರುವರಿ ೬ ರಂದು ಉಡುಪಿಯಲ್ಲಿ ಜನಿಸಿದರು. ಉಡುಪಿಯಲ್ಲಿ ಎಸ್.ಎಸ್.ಸಿ ವರೆಗೆ ಶಿಕ್ಷಣ ಪಡೆದರು. ಆದರೆ ಹಣದ ಅಭಾವದಿಂದಾಗಿ ಶಿಕ್ಷಣ ಮುಂದುವರೆಸಲಾಗಲಿಲ್ಲ. ಉಡುಪಿಯಲ್ಲಿಯೆ ಶಾಲಾ ಮಾಸ್ತರಿಕೆ, ಮುದ್ರಣ ಕೆಲಸ, ಅಂಗಡಿಯಲ್ಲಿ ಲೆಕ್ಕ ಇಡುವದು ಮೊದಲಾದ ಕೆಲಸಗಳನ್ನು ಮಾಡಿದರು. ಆಗಿನ ಪ್ರಸಿದ್ಧ ಪತ್ರಿಕೆ ಅಂತರಂಗದ ಸಹಸಂಪಾದಕರಾಗಿ ಕೆಲಕಾಲ ದುಡಿದರು. ಉಡುಪಿಯಿಂದ ಮದ್ರಾಸಿಗೆ ( ಈಗಿನ ಚೆನ್ನೈಗೆ ) ತೆರಳಿದ ಆಚಾರ್ಯರು ೧೯೪೨ ರಲ್ಲಿ ಹುಬ್ಬಳ್ಳಿಗೆ ಬಂದು 'ಸಂಯುಕ್ತ ಕರ್ನಾಟಕ'ದಲ್ಲಿ ಮುದ್ರಣ ಕಾರ್ಯದ ಮೇಲ್ವಿಚಾರಕರಾಗಿ ನೌಕರಿ ಪ್ರಾರಂಭಿಸಿದರು. ಅದರೊಂದಿಗೆ 'ಕರ್ಮವೀರ'ದಲ್ಲಿ ಲೇಖನಗಳನ್ನು ಬರೆಯಲಾರಂಭಿಸಿದರು. ಆ ಬಳಿಕ ಸಂಪಾದಕ ಸಹಾಯಕರಾಗಿ 'ಸಂಯುಕ್ತ ಕರ್ನಾಟಕ' ಹಾಗು 'ಕರ್ಮವೀರ'ದಲ್ಲಿ ಪುಸ್ತಕ ವಿಮರ್ಶೆ, ರಾಜಕೀಯ ಟೀಕೆ ಟಿಪ್ಪಣಿಗಳನ್ನು ಬರೆದರು. ಈ ಸಮಯದಲ್ಲಿಯೆ ಸುಪ್ರಸಿದ್ಧ ಹರಟೆಗಾರ  ಲಾಂಗೂಲಾಚಾರ್ಯ ರ ಜನನವಾಯಿತು.

೧೯೫೯ ರಲ್ಲಿ 'ಕಸ್ತೂರಿ' ಡೈಜೆಸ್ಟ ಪ್ರಾರಂಭವಾದಾಗ ಆಚಾರ್ಯರು ಅದರ ಸಂಪಾದಕತ್ವವನ್ನು ವಹಿಸಿಕೊಂಡರು. ಅಖಂಡ ೧೮ ವರ್ಷ 'ಕಸ್ತೂರಿ'ಗಾಗಿ ದುಡಿದ ಆಚಾರ್ಯರು ಈ ಮಾಸಿಕವನ್ನು ಸರ್ವಾಂಗೀಣ ಡೈಜೆಸ್ಟ ಮಾಡುವ ಉದ್ದೇಶದಿಂದ ಸ್ವತಃ ತಾವೂ (ಬೇರೆ ಬೇರೆ ಲೇಖನ ನಾಮಗಳಲ್ಲಿ) ಸುಮಾರಾಗಿ ೬೦೦ಕ್ಕೂ ಹೆಚ್ಚು ಲೇಖನಗಳನ್ನು ಬರೆದಿದ್ದಾರೆ. ಈ ಲೇಖನಗಳಲ್ಲಿ ವ್ಯಕ್ತಿ ಪರಿಚಯ, ಘಟನಾವಳಿಗಳ ವಿಶ್ಲೇಷಣೆ ಅಲ್ಲದೆ ವೈಜ್ಞಾನಿಕ ವಿಷಯಗಳು ಬಂದಿವೆ. ವೈಜ್ಞಾನಿಕ ವಿಷಯಗಳಲ್ಲಿ ಮನೋವಿಜ್ಞಾನ, ಖಗೋಳಶಾಸ್ತ್ರ, ಭೌತಶಾಸ್ತ್ರ, ಸಸ್ಯ-ಪ್ರಾಣಿ ಪ್ರಪಂಚ ಎಲ್ಲವು ಸೇರಿಕೊಂಡಿವೆ. ಈ ಎಲ್ಲ ವಿಷಯಗಳ ಅಪ್ ಟು ಡೇಟ್ ಮಾಹಿತಿಯನ್ನು ಕಲೆ ಹಾಕಿ, ಅವಶ್ಯವಿದ್ದಲ್ಲಿ ಹೊಸ ಪಾರಿಭಾಷಿಕ ಪದವಿಗಳನ್ನು ಸೃಷ್ಟಿಸಿ, ಆಚಾರ್ಯರು ಬರೆದಿದ್ದಾರೆ.  ಕಸ್ತೂರಿಯನ್ನು ಕನ್ನಡದಲ್ಲಿ ಪ್ರಥಮ ದರ್ಜೆಯ ಡೈಜೆಸ್ಟ ಆಗಿ ಮಾಡಲು ಆಚಾರ್ಯರು ಮಾಡಿದ್ದು 'ಜ್ಞಾನ ಭಗೀರಥ'ನ ಕೆಲಸವೆನ್ನಬಹುದು.

ಕೃತಿರಚನೆ

ಪಾವೆಂ ಅವರ ಒಟ್ಟು ಬರವಣಿಗೆ ಹತ್ತು ಸಾವಿರ ಪುಟಗಳನ್ನು ಮೀರುವುದಾದರೂ,ಪುಸ್ತಕ ರೂಪದಲ್ಲಿ ಬಂದಿದ್ದು ತೀರಾ ಕಡಿಮೆ. ಪಾವೆಂ ಅವರ ಮೊದಲ ಕವನ ಉದ್ಗಾರ ೧೯೩೩ ರಲ್ಲಿ  ಜಯಕರ್ನಾಟಕಪತ್ರಿಕೆಯಲ್ಲಿ ಪ್ರಕಟವಾಯಿತು. ಅವರ ಮೊದಲ ಸಣ್ಣ ಕತೆ ೧೯೩೫ ರಲ್ಲಿ  ಮಧುವನ ಎಂಬ ಕಥಾಸಂಗ್ರಹದಲ್ಲಿ ಪ್ರಕಟವಾಗಿದೆ. ಸಂಯುಕ್ತ ಕರ್ನಾಟಕ, ಕರ್ಮವೀರ, ಕಸ್ತೂರಿ, ತುಷಾರ, ತರಂಗ, ಸುಗುಣಮಾಲಾ ಮೊದಲಾದ ಪತ್ರಿಕೆಗಳಲ್ಲಿ ಅವರ ಲೇಖನಗಳು ಪ್ರಕಟವಾಗಿವೆ.

ಪೆಂಗೋಪದೇಶ 

ಮಂಕುತಿಮ್ಮನ ಕಗ್ಗ ಮಾದರಿಯಲ್ಲಿ ಪೆಂಗೋಪದೇಶ ಪದ್ಯಗಳನ್ನು ರಚಿಸಿದ್ದಾರೆ. ಅದರ ಒಂದು ಮಾದರಿ -

ಬದುಕು ಖಟರಾ -ಬಸ್ಸು; ವಿಧಿಯದರ ಡ್ರೈವರನು
ಕುಡಿದು ಹೊಡೆಯುತ್ತಾನೆ ಎರಡು ಕಾಣುತ್ತ
ಗಟರವೋ ಮರವೊ ಸಂಕವೊ ಟ್ರಕ್ಕೊ ಗೋಡೆಯೊ
ಮಡಿದವನಿಗಾವುದೇನೊ ಎಲವೊ ಪೆಂಗೇ

ಪಾವೆಂ ಕೃತಿಗಳು 
 ಬಯ್ಯ ಮಲ್ಲಿಗೆ  - ತುಳು ಭಾಷೆಯ  ಅವರ ಕವನಸಂಗ್ರಹ 
 ರಶಿಯಾದ ರಾಜ್ಯಕ್ರಾಂತಿ - ರಾಜಕೀಯ ವಿಶ್ಲೇಷಣೆ
 ಸ್ವತಂತ್ರ ಭಾರತ - ರಾಜಕೀಯ ವಿಶ್ಲೇಷಣೆ
 ಸುಭಾಷಿತ ಚಮತ್ಕಾರ
 ಪದಾರ್ಥ ಚಿಂತಾಮಣಿ  
 ನಾಲ್ಕು ಹರಟೆಗಳ ಸಂಗ್ರಹಗಳು
 ೨ ಕವನಸಂಗ್ರಹಗಳು
 ಪ್ರಹಾರ-ಪಾ. ವೆಂ.ಆಚಾರ್ಯ

ಪುರಸ್ಕಾರಗಳು
 ೧೯೭೭ರಲ್ಲಿ ಪತ್ರಿಕೋದ್ಯಮದಲ್ಲಿಯ ಸಾಧನೆಗಾಗಿ 'ಪಿ.ಆರ್.ರಾಮಯ್ಯ ಪ್ರಶಸ್ತಿ'.
 ೧೯೭೭ರಲ್ಲಿ ಮೈಸೂರಿನಲ್ಲಿ ಸಂಭಾವನಾ ಗ್ರಂಥ ( ಪಾವೆಂ-ಕಸ್ತೂರಿ ) ಸಮರ್ಪಣೆ
 ೧೯೯೨ರಲ್ಲಿ ಪತ್ರಿಕೋದ್ಯಮದಲ್ಲಿ ಅಖಿಲ ಭಾರತ ಮಟ್ಟದ 'ಗೋಯೆಂಕಾ ಪ್ರಶಸ್ತಿ'
 ಪಾವೆಂ ಅವರ ಮೊದಲ ಕವನ ಸಂಕಲನ ನವನೀರದ ಕ್ಕೆ ಮುಂಬಯಿ ಸರಕಾರದಿಂದ ಪಾರಿತೋಷಕ ದೊರಕಿತ್ತು.

ನಿಧನ
ಆಚಾರ್ಯರು ೧೯೯೨ ಮೇ ೪ ರಂದು ನಿಧನರಾದರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
  (ತಿಳಿರುತೋರಣ) ೧೭, ಮೇ,೨೦೨೦,'ಲಾಂಗೂಲಾಚಾರ್ಯರಿಗೊಂದು ಲವ್ಲಿ ಈ-ಮ್ಯೂಸಿಯಂ-ಕಿರು ಧ್ವನಿ ಮುದ್ರಿಕೆ, ಶ್ರೀವತ್ಸ ಜೋಶಿ
 Who is popular today ? 17th, May, 2020, P. V. Acharya

ಕನ್ನಡ ಸಾಹಿತ್ಯ
ಪಾ.ವೆಂ.ಆಚಾರ್ಯ
ಪಾ.ವೆಂ.ಆಚಾರ್ಯ
೧೯೧೫ ಜನನ
೧೯೯೨ ನಿಧನ
ಪಾ.ವೆಂ.ಆಚಾರ್ಯ
೧೮೮೭

೧೮೮೭ - ೧೯ನೆ ಶತಮಾನದ ೮೭ನೆ ವರ್ಷ.

ಪ್ರಮುಖ ಘಟನೆಗಳು

ಜನನ 
 ಮಾರ್ಚ್ ೧೭ - ಕನ್ನಡದ ಖ್ಯಾತ ಸಾಹಿತಿಗಳಲ್ಲಬ್ಬರಾದ ಡಿ.ವಿ.ಗುಂಡಪ್ಪ
 ನಂಜನಗೂಡು ತಿರುಮಲಾಂಬಾ
 ನಾ.ಕಸ್ತೂರಿ

ನಿಧನ 

೧೮೮೭
ವರ್ಷಗಳು
ಮೇ ೪

ಮೇ ೪ - ಮೇ ತಿಂಗಳ ನಾಲ್ಕನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೨೪ನೇ (ಅಧಿಕ ವರ್ಷದಲ್ಲಿ ೧೨೫ನೇ) ದಿನ.

ಪ್ರಮುಖ ಘಟನೆಗಳು 
 ೧೯೯೩ - ಸಂತೋಷ್ ಯಾದವ್, ಎವರೆಸ್ಟ್ ಶಿಖರವನ್ನು ಏರಿದ ಭಾರತದ  ಮೊದಲ ಪರ್ವತಾರೋಹಿ ಆದರು.

ಜನನ

ನಿಧನ 
 ವರ್ಷ ೧೭೯೯ - ಟೀಪು ಸುಲ್ತಾನ್
 ವರ್ಷ ೧೯೯೨ - ಪಾ.ವೆಂ.ಆಚಾರ್ಯ(ಲಾಂಗೂಲಾಚಾರ್ಯ)

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

ದಿನಗಳು
ಮೇ
ಫೆಬ್ರುವರಿ ೬



ಪ್ರಮುಖ ಘಟನೆಗಳು

ಫೆಬ್ರವರಿ 6 ಗ್ರೆಗೋರಿಯನ್ ಕ್ಯಾಲೆಂಡರ್ನಲ್ಲಿ 37 ನೇ ದಿನವಾಗಿದೆ. ವರ್ಷಾಂತ್ಯದವರೆಗೆ 328 ದಿನಗಳು ಉಳಿದಿವೆ (ಅಧಿಕ ವರ್ಷಗಳಲ್ಲಿ 329). ಗುರುವಾರ ಅಥವಾ ಶುಕ್ರವಾರ (57) ಗಿಂತ ಹೆಚ್ಚಾಗಿ ಸೋಮವಾರ, ಬುಧವಾರ ಅಥವಾ ಶನಿವಾರದಂದು (400 ವರ್ಷಗಳಲ್ಲಿ ಪ್ರತಿ 58 ವರ್ಷ) ಈ ದಿನಾಂಕವು ಸ್ವಲ್ಪಮಟ್ಟಿಗೆ ಹೆಚ್ಚಾಗಿರುತ್ತದೆ, ಮತ್ತು ಮಂಗಳವಾರ ಅಥವಾ ಭಾನುವಾರ (56) ಸಂಭವಿಸುವ ಸಾಧ್ಯತೆಯಿಲ್ಲ.

ಕಾರ್ಯಕ್ರಮಗಳು
1579 - ಮನಿಲಾದ ಆರ್ಚ್ಡಯಸೀಸ್ ಡಾಮಂಗೋ ಡೆ ಸಾಲಾಜರ್ ಅವರ ಪಾದ್ರಿ ಬುಲ್ನಿಂದ ಡಯಾಸಿಸ್ನ ಮೊದಲ ಬಿಷಪ್ ಆಗಿದ್ದರು.
1649 - ಸ್ಕಾಟ್ಲ್ಯಾಂಡ್ ಸಂಸತ್ತು ಇಂಗ್ಲೆಂಡ್ ಮತ್ತು ಸ್ಕಾಟ್ಲ್ಯಾಂಡ್ನ ಹಕ್ಕುದಾರ ರಾಜ ಚಾರ್ಲ್ಸ್ II ಅನ್ನು ಗ್ರೇಟ್ ಬ್ರಿಟನ್ನ ರಾಜ ಎಂದು ಘೋಷಿಸಲಾಗಿದೆ. ಈ ಕ್ರಮವನ್ನು ಇಂಗ್ಲೆಂಡ್ ಸಂಸತ್ತು ಅಥವಾ ಪಾರ್ಲಿಮೆಂಟ್ ಆಫ್ ಐರ್ಲೆಂಡ್ ಅನುಸರಿಸಲಿಲ್ಲ.
1685 - ಇಂಗ್ಲೆಂಡ್ನ ಜೇಮ್ಸ್ II ಮತ್ತು ಸ್ಕಾಟ್ಲೆಂಡ್ನ VII ತನ್ನ ಸಹೋದರ ಚಾರ್ಲ್ಸ್ II ರ ಮರಣದ ನಂತರ ಕಿಂಗ್ ಆಗುತ್ತಾನೆ.
1778 - ಅಮೆರಿಕನ್ ರೆವಲ್ಯೂಷನರಿ ವಾರ್: ಪ್ಯಾರಿಸ್ನಲ್ಲಿ ಒಕ್ಕೂಟದ ಒಡಂಬಡಿಕೆ ಮತ್ತು ಅಮಿಟಿ ಮತ್ತು ವಾಣಿಜ್ಯ ಒಪ್ಪಂದವನ್ನು ಯುನೈಟೆಡ್ ಸ್ಟೇಟ್ಸ್ ಮತ್ತು ಫ್ರಾನ್ಸ್ ಹೊಸ ಗಣರಾಜ್ಯದ ಅಧಿಕೃತ ಮಾನ್ಯತೆಗೆ ಸಹಿ ಮಾಡಿದೆ.
1788 - ಮ್ಯಾಸಚೂಸೆಟ್ಸ್ ಯುನೈಟೆಡ್ ಸ್ಟೇಟ್ಸ್ ಸಂವಿಧಾನವನ್ನು ಅಂಗೀಕರಿಸುವ ಆರನೇ ರಾಜ್ಯವಾಯಿತು.
1806 - ಸ್ಯಾನ್ ಡೊಮಿಂಗೊ ಯುದ್ಧ: ಕೆರಿಬಿಯನ್ನಲ್ಲಿ ಫ್ರೆಂಚ್ ವಿರುದ್ಧದ ಬ್ರಿಟಿಷ್ ನೌಕಾ ವಿಜಯ.
1815 - ನ್ಯೂಜೆರ್ಸಿ ಜಾನ್ ಸ್ಟೀವನ್ಸ್ಗೆ ಮೊದಲ ಅಮೆರಿಕನ್ ರೈಲ್ರೋಡ್ ಚಾರ್ಟರ್ ನೀಡಿತು.
1819 - ಸರ್ ಥಾಮಸ್ ಸ್ಟ್ಯಾಮ್ಫೋರ್ಡ್ ರಾಫೆಲ್ಸ್ ಸಿಂಗಪುರ್ ಅನ್ನು ಕಂಡುಹಿಡಿದನು.
1820 - ಅಮೇರಿಕನ್ ಕೊಲೊನೈಜೇಶನ್ ಸೊಸೈಟಿಯಿಂದ ಪ್ರಾಯೋಜಿಸಿದ ಮೊದಲ 86 ಆಫ್ರಿಕನ್ ಅಮೇರಿಕನ್ ವಲಸಿಗರು ಇಂದಿನ ಲೈಬೀರಿಯಾದಲ್ಲಿ ವಸಾಹತನ್ನು ಪ್ರಾರಂಭಿಸಲು ನ್ಯೂಯಾರ್ಕ್ಗೆ ತೆರಳಿದರು.
1833 - ಒಟ್ಟೋ ಗ್ರೀಸ್ನ ಮೊದಲ ಆಧುನಿಕ ರಾಜನಾಗಿದ್ದಾನೆ.
https://en.whttps://todayinsci.com/2/2_06
https://todayinsci.com/2/2_06.htm

ದಿನಗಳು
ಆರ್.ಕಲ್ಯಾಣಮ್ಮ

ಆರ್.ಕಲ್ಯಾಣಮ್ಮನವರು ಕ್ರಿ.ಶ. ೧೮೯೪ ರಲ್ಲಿ ಬಡಕುಟುಂಬದಲ್ಲಿ ಜನಿಸಿದರು.೧೦ನೆಯ ವರ್ಷಕ್ಕೆ ಇವರ ವಿವಾಹವಾಯಿತು. ಮರುವರ್ಷವೆ ಇವರು ವಿಧವೆಯಾದರು. ತಮ್ಮ ತಂದೆಯ ಉತ್ತೇಜನದಿಂದ ಎಲ್.ಎಸ್. ಉತ್ತೀರ್ಣರಾದ ಕಲ್ಯಾಣಮ್ಮನವರು ಹಿರಿಯ ಸಾಹಿತಿಗಳ ಪ್ರೋತ್ಸಾಹದಿಂದ ಲೇಖನಗಳನ್ನು ಬರೆಯಲು ಪ್ರಾರಂಭಿಸಿದರು. ೧೯೪೦ರಲ್ಲಿ ಸರಸ್ವತಿ ಎನ್ನುವ ಮಾಸಪತ್ರಿಕೆಯನ್ನು ಪ್ರಾರಂಭಿಸಿ ೪೨ ವರ್ಷಕಾಲ ನಡೆಯಿಸಿಕೊಂಡು ಬಂದರು. ಕಲ್ಯಾಣಮ್ಮನವರು ೧೯೩೫ ರಲ್ಲಿ ಕನ್ನಡ ಸಾಹಿತ್ಯ ಪರಿಷತ್ತಿನ ಕಾರ್ಯಕಾರಿ ಸಮಿತಿಯ ಮೊದಲ ಮಹಿಳಾ ಸದಸ್ಯೆಯಾಗಿದ್ದರು. ಅದೆ ವರ್ಷ ಮೈಸೂರು ರಾಜ್ಯದ ಪ್ರಜಾಪ್ರತಿನಿಧಿ ಸಭೆಗೆ ಆಯ್ಕೆಯಾದರು.
ಕಲ್ಯಾಣಮ್ಮನವರ ಸಾಹಿತ್ಯ ರಚನೆ:
ಕಾದಂಬರಿಗಳು:
ಭಕ್ತಮೀರಾ
ಸತಿಪದ್ಮಿನಿ
ಷಹಜಹಾನ್
ಸ್ನೇಹಲತಾ
ಮಾಧವಿ
ನಿರ್ಮಲಾ
ನೀರದಾ
ರಣಕೇಸರಿ
ಇಂದಿರೆ
ಪ್ರಿಯಂವದೆ
ಸುಖಲತಾ
ನಾಟಕಗಳು:
ಬಲಿಪೀಠ
ಬ್ಯಾರಿಸ್ಟರ್ ರಾಮಚಂದ್ರನ್
ಇಪ್ಪತ್ತನೆಯ ಶತಮಾನದ ಅಳಿಯ
ಯದುರಾಯ
ವರದಕ್ಷಿಣೆ
ದರಿದ್ರನಾರಾಯಣ
ಪುರಸ್ಕಾರಗಳು
ಕಲ್ಯಾಣಮ್ಮನವರಿಗೆ ೧೯೩೮ ರಲ್ಲಿ ಶ್ರೀಮನ್ಮಹಾರಾಜ ಕೃಷ್ಣರಾಜ ಒಡೆಯರಿಂದ ಪ್ರಥಮ ವರ್ಗದ ಸಾರ್ವಜನಿಕ ಸುವರ್ಣ ಪದಕ ಹಾಗು ವಂಗ ಸಾಹಿತ್ಯ ಸಂಘದಿಂದ ವಿದ್ಯಾ ವಿನೋದಿನಿ ಬಿರುದು ದೊರೆತವು.
ಆರ್. ಕಲ್ಯಾಣಮ್ಮನವರು ೧೯೬೫ರಲ್ಲಿ ನಿಧನರಾದರು.

ಆರ್.ಕಲ್ಯಾಣಮ್ಮ
ಆರ್.ಕಲ್ಯಾಣಮ್ಮ
ಶ್ಯಾಮಲಾದೇವಿ ಬೆಳಗಾವಿ

ಶ್ಯಾಮಲಾದೇವಿಯವರು ೧೯೧೦ ಅಥವಾ ೧೯೧೧ ರಲ್ಲಿ ಧಾರವಾಡದಲ್ಲಿ ಜನಿಸಿದರು. ಇವರ ಪತಿ ಬೆಳಗಾವಿ (ವಿನೀತ) ರಾಮರಾಯರು ಪ್ರದೀಪ ಮಾಸಪತ್ರಿಕೆಯನ್ನು ನಡೆಯಿಸುತ್ತಿದ್ದರಲ್ಲದೆ ಜಯಕರ್ನಾಟಕ ಮಾಸಪತ್ರಿಕೆಯ ಸಂಪಾದಕರಾಗಿದ್ದರು. ಶ್ಯಾಮಲಾದೇವಿಯವರೂ ಸಹ ಜಯಕರ್ನಾಟಕ ಪತ್ರಿಕೆಯ ಆಡಳಿತದಲ್ಲಿ ಹಾಗು ಸಂಪಾದಕಿಯಾಗಿ ಸುಮಾರು ಒಂದು ದಶಕದವರೆಗೆ ಕಾರ್ಯ ನಿರ್ವಹಿಸಿದರು.

ಶ್ಯಾಮಲಾದೇವಿಯವರು ಕಥೆ, ವಿಮರ್ಶೆ, ಅನುವಾದಗಳನ್ನಲ್ಲದೆ ಅನೇಕ ಸಾಂಸ್ಕೃತಿಕ, ಸಾಹಿತ್ಯಕ ಹಾಗು ಸಾಮಾಜಿಕ ಮಹತ್ವದ ಲೇಖನಗಳನ್ನೂ ಬರೆದಿದ್ದಾರೆ. ಇವರ ಕಥಾಸಂಕಲನಗಳಲ್ಲಿ ಹೂಬಿಸಿಲು ಹಾಗು  ಹೊಂಬಿಸಿಲು ಜನಪ್ರಿಯವಾದಂತಹವು. ಸರಸ ಹಾಗು ತಿಳಿಹಾಸ್ಯದ ಈ ಲೇಖಕಿ 
ಉತ್ತರ ಕರ್ನಾಟಕದ ಸಾಹಿತ್ಯಕ್ಷೇತ್ರದಲ್ಲಿ ಪ್ರಥಮ ಸ್ತ್ರೀ ಎಂದು ಹೆಸರಾಗಿದ್ದಾರೆ.

ಸಮಾಜಸೇವೆಯಲ್ಲಿ ಆಸಕ್ತರಾಗಿದ್ದ ಶ್ಯಾಮಲಾದೇವಿಯವರು ತಮ್ಮ ಜನಪ್ರಿಯತೆಯಿಂದಾಗಿ ೧೯೪೨ರ ಎಪ್ರಿಲ್ ನಲ್ಲಿ ಧಾರವಾಡ ನಗರಸಭೆಯ ಸ್ತ್ರೀಯರಿಗಾಗಿ ಕಾದಿಟ್ಟ ಸ್ಥಾನಕ್ಕೆ ಆರಿಸಿ ಬಂದರು. ಅಲ್ಲದೆ ಶಾಲಾ ಸಮಿತಿ, ಲಮಾಣಿ ಸ್ತ್ರೀ ಬೋರ್‍ಡಿಂಗ ಇವುಗಳ ಸದಸ್ಯೆಯಾಗಿದ್ದರು. ೧೯೪೦ ಜುಲೈ ತಿಂಗಳಿನಲ್ಲಿ  ಜಯಕರ್ನಾಟಕ ಮಕ್ಕಳ ಸಂಘವನ್ನು ಸ್ಥಾಪಿಸಿದರು.ಒಂದೆ ವರ್ಷದಲ್ಲಿ ಈ ಸಂಘಕ್ಕೆ ೨೦೦ ಮಕ್ಕಳು ಸದಸ್ಯರಾಗಿದ್ದರು. ೧೯೪೧ ಮಾರ್ಚದಲ್ಲಿ ಉತ್ತರ ಕರ್ನಾಟಕದ ಮೊದಲ ಮಕ್ಕಳ ಮೇಳ ನಡೆಯಿಸಿದರು. ಅಖಿಲ ಭಾರತ ಮಹಿಳಾ ಪರಿಷತ್ತಿನ ಧಾರವಾಡ ಜಿಲ್ಲಾ ಘಟಕದ ಕಾರ್ಯದರ್ಶಿನಿಯಾಗಿ, ಸ್ಥಾಯಿ ಸಮಿತಿಯಲ್ಲಿ ಕರ್ನಾಟಕದ ಪ್ರತಿನಿಧಿಯಾಗಿದ್ದರು. ನಾಗಪುರ, ಬಡೋದೆ, ಸಾಂಗ್ಲಿ,ಬೆಂಗಳೂರು ಹಾಗು ದೆಹಲಿ ಸಮ್ಮೇಳನಗಳಲ್ಲಿ ಭಾಗಿಯಾಗಿದ್ದರು.

ಶ್ಯಾಮಲಾದೇವಿಯವರು ೧೯೪೩ ನವೆಂಬರ ೧ ರಂದು ತಮ್ಮ ತಾರುಣ್ಯದ ವಯಸ್ಸಿನಲ್ಲಿಯೆ ನಿಧನರಾದರು.

ಸಾಹಿತಿಗಳು
ಲೇಖಕಿಯರು
ಎಚ್.ವಿ.ಸಾವಿತ್ರಮ್ಮ

ಎಚ್.ವಿ.ಸಾವಿತ್ರಮ್ಮ ಕನ್ನಡ ನವೋದಯದ ಸಾಹಿತ್ಯದ ಪ್ರಮುಖ ಲೇಖಕಿಯರಲ್ಲಿ ಒಬ್ಬರು. ೧೯೧೩ ರಲ್ಲಿ ಬೆಂಗಳೂರಿನಲ್ಲಿ ಜನಿಸಿದರು. ಮೈಸೂರು ವಿಶ್ವವಿದ್ಯಾಲಯದ ಬಿ.ಎ.ಪರೀಕ್ಷೆಯಲ್ಲಿ ಮೂರು ಚಿನ್ನದ ಪದಕಗಳನ್ನು ಹಾಗು ಎರಡು ಬಹುಮಾನಗಳನ್ನು ಪಡೆದ ಹೆಗ್ಗಳಿಕೆ ಇವರದು. ಬಂಗಾಳಿ, ಇಂಗ್ಲೀಷ್, ರಷ್ಯಾ ಭಾಷೆಗಳಿಂದ ಕನ್ನಡಕ್ಕೆ ಹಲುವು ಕೃತಿಗಳನ್ನು ಅನುವಾದ ಮಾಡಿದ್ದಾರೆ.

ಕಾದಂಬರಿಗಳು
 ಸೀತೆ ರಾಮ ರಾವಣ
 ವಿಮುಕ್ತಿ

ಅನುವಾದ ಕೃತಿಗಳು
 ಮಧ್ಯಕಾಲೀನ ಭಾರತ
 ಗೋರಾ
 ಮನೆಜಗತ್ತು
 ಚಿನ್ನದ ದೋಣಿ
 ನೌಕಾಘಾತ (ರವೀಂದ್ರನಾಥ ಠಾಗೋರರ‌ ಕೃತಿಗಳು)
 ಹಸಿವೋ ಹಸಿವು (ಭವಾನಿ ಭಟ್ಟಾಚಾರ್ಯರ ಕೃತಿ)
 ಸ್ಮರಭಸ್ಮ
 ಶಶಿಲೇಖಾ ನೀಲನೇತ್ರ (ಎಫ್.ಡಬ್ಲ್ಯೂ.ಬೈನ್ಸ್ ಕೃತಿಗಳು)
 ಮದುವಣಗಿತ್ತಿ (ರಷ್ಯಾನ ಚೆಕಾಫನ ಕೃತಿ)
 ಮಹಾತ್ಮ ಗಾಂಧಿ ಜೀವನ ಚರಿತ್ರೆ (ಇಂಗ್ಲೀಷ್ ನ ಲೂಯಿ ಫಿಷರ್ ಕೃತಿ)

ಕಥಾಸಂಕಲನಗಳು
 ನಿರಾಶ್ರಿತೆ
 ಮರುಮದುವೆ
 ಸರಿದ ಬೆರಳು                
 ಹೊಸಜಗತ್ತು
 ಪ್ರತೀಕ್ಷೆ

ಪ್ರಶಸ್ತಿಗಳು
ಮದುವಣಗಿತ್ತಿ ಪುಸ್ತಕಕ್ಕೆ ಸೋವಿಯತ್ ಲ್ಯಾಂಡ್ ನೆಹರೂ ಪ್ರಶಸ್ತಿ (೧೯೬೫)
ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ (೧೯೭೫)
ಅನುಪಮಾ ಪ್ರಶಸ್ತಿ (೧೯೯೨)
ದೆಜಗೌ ಪ್ರತಿಷ್ಟಾನದ ಸಾವಿತ್ರಮ್ಮ ದತ್ತಿನಿಧಿ ಪ್ರಶಸ್ತಿ
ಸ್ವರಲಿಪಿ ಪ್ರತಿಷ್ಟಾನದ "ಲಿಪಿಪ್ರಾಜ್ಞೆ" (೧೯೭೫)
ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ (೧೯೭೫)

ಇವರು ೨೭.೧೨.೧೯೯೫ ರಂದು ನಿಧನರಾದರು.

ಉಲ್ಲೇಖಗಳು

ಕನ್ನಡ ಸಾಹಿತ್ಯ
ಎಚ್.ವಿ.ಸಾವಿತ್ರಮ್ಮ
ಎಚ್.ವಿ.ಸಾವಿತ್ರಮ್ಮ
ಬೆಳಗೆರೆ ಜಾನಕಮ್ಮ

ಬೆಳಗೆರೆ ಜಾನಕಮ್ಮನವರು ೧೯೧೨ ರಲ್ಲಿ ಚಿತ್ರದುರ್ಗ ಜಿಲ್ಲೆಯ  ಚಳ್ಳಕೆರೆ ತಾಲೂಕಿನ ಬೆಳಗೆರೆಯಲ್ಲಿ ಜನಿಸಿದರು.ಇವರ ತಾಯಿ ಅನ್ನಪೂರ್ಣಮ್ಮ;ತಂದೆ ಚಂದ್ರಶೇಖರ ಶಾಸ್ತ್ರಿ. ೬ನೆಯ ವಯಸ್ಸಿಗೆ ಶಾಲೆ ಸೇರಿದ ಇವರು ೨ನೆಯ ತರಗತಿಯನ್ನು ಪೂರೈಸುತ್ತಿದ್ದ ಹಾಗೆ ಅಜ್ಜಿಯ ಆಕ್ಷೇಪಣೆಯಿಂದಾಗಿ ವಿದ್ಯಾಭ್ಯಾಸವನ್ನು ಅಲ್ಲಿಗೆ ಮುಕ್ತಾಯಗೊಳಿಸಬೇಕಾಯಿತು.ಆ ವಯಸ್ಸಿನಲ್ಲೆ ಜಾನಕಮ್ಮನವರು ಮನೆಯಲ್ಲಿಯೆ ಇದ್ದುಕೊಂಡೆ ದೇವರ ನಾಮಗಳನ್ನು, ತೊಟ್ಟಿಲ ಹಾಡುಗಳನ್ನು,, ಬೀಗರ ಪದಗಳನ್ನು ರಚಿಸುತ್ತ, ಹಾರ್ಮೋನಿಯಂ ನುಡಿಸುತ್ತ ಹಾಡುತ್ತಿದ್ದರು. ತಮ್ಮ ತಂದೆಯ ಉತ್ತೇಜನ ಹಾಗು ಸೋದರಿ ಪಾರ್ವತಿಯ ಒತ್ತಾಸೆಯಿಂದಾಗಿ ಜಾನಕಮ್ಮನವರು ಕಾವ್ಯರಚನೆಯನ್ನು ಮುಂದುವರಿಸಿದರು.೧೯೪೮ರಲ್ಲಿ ತಮ್ಮ ಮೂರನೆಯ ಮಗುವಿನ ಪ್ರಸವದ ಸಮಯದಲ್ಲಿ ಮಗುವಿನೊಂದಿಗೇ ನಿಧನರಾದರು.

ಜಾನಕಮ್ಮನವರು ಜನಕಜೆ ಎಂಬ ಕಾವ್ಯನಾಮದಲ್ಲಿ ಸುಮಾರು ೯೦ ಪ್ರಕಟಿತ ಹಾಗು ಅಪ್ರಕಟಿತ ಕೃತಿಗಳನ್ನು ರಚಿಸಿದ್ದಾರೆ. ಇವರ ಕವನಗಳು ಜೀವನ,ಜಯಕರ್ನಾಟಕ ಹಾಗು ಪ್ರಬುದ್ಧ ಕರ್ನಾಟಕ ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ. ಇವರ ಪ್ರಥಮ ಕವನಸಂಕಲನ:ಕಲ್ಯಾಣ

ಬಾಹ್ಯ ಸಂಪರ್ಕಗಳು
 ಚಿಲುಮೆ

ಚುಟುಕು
ಕನ್ನಡ ಸಾಹಿತ್ಯ
ಬೆಳಗೆರೆ ಜಾನಕಮ್ಮ
ಲೇಖಕಿಯರು
ಗಂಡುಗಲಿ ಕುಮಾರರಾಮ

ಕನ್ನಡ ಸಿನೆಮಾ
ಕನ್ನಡ ಚಲನಚಿತ್ರಗಳು
ವರ್ಷ-೨೦೦೬ ಕನ್ನಡಚಿತ್ರಗಳು
ಸುದೀಪ್

ಸುದೀಪ ಅಥವಾ ಕಿಚ್ಚ ಸುದೀಪ್ (ಜನನ 2 ಸೆಪ್ಟೆಂಬರ್ 1973) ಒಬ್ಬ ಭಾರತೀಯ ಚಲನಚಿತ್ರ ನಟ, ನಿರ್ದೇಶಕ, ನಿರ್ಮಾಪಕ, ಕಥೆ,ಚಿತ್ರಕಥೆಗಾರ,ವಿತರಕ,ದೂರದರ್ಶನ ನಿರೂಪಕ ಮತ್ತು ಹಿನ್ನೆಲೆ ಗಾಯಕ, ಇವರು ಮುಖ್ಯವಾಗಿ ಕನ್ನಡ ಭಾಷೆಯ ಚಲನಚಿತ್ರಗಳಲ್ಲಿ ಕೆಲಸ ಮಾಡುತ್ತಾರೆ, ಜೊತೆಗೆ ತೆಲುಗು, ಹಿಂದಿ ಮತ್ತು ತಮಿಳು ಭಾಷೆಯ ಕೆಲವು ಚಿತ್ರಗಳಲ್ಲಿ ನಟಿಸಿದ್ದಾರೆ.

ಕನ್ನಡ ಚಿತ್ರಗಳಾದ ಸ್ಪರ್ಶ (2000), ಹುಚ್ಚ (2001), ನಂದಿ (2002), ಕಿಚ್ಚ (2003), ಸ್ವಾತಿ ಮುತ್ತು (2003), ಮೈ ಆಟೋಗ್ರಾಫ್ (2006), ನಂ  73 ಶಾಂತಿ ನಿವಾಸ (2007), ಮುಸ್ಸಂಜೆ ಮಾತು (2008), ವೀರ ಮದಕರಿ (2009), ಜಸ್ಟ್ ಮಾತ್  ಮಾತಲ್ಲಿ (2010), ಕೆಂಪೇಗೌಡ (2011), ತೆಲುಗು-ತಮಿಳು ದ್ವಿಭಾಷಾ ಚಿತ್ರ ಈಗ (2012) ಮತ್ತು ಹಿಂದಿ ಚಲನಚಿತ್ರ ದಬಾಂಗ್ 3 (2019) ಇವರ ಪ್ರಮುಖ ಚಿತ್ರಗಳು. 

ಹುಚ್ಚ, ನಂದಿ ಮತ್ತು ಸ್ವಾತಿ ಮುತ್ತು ಚಿತ್ರಗಳಿಗಾಗಿ ಸತತ ಮೂರು ವರ್ಷಗಳ ಕಾಲ ಕನ್ನಡದ ಅತ್ಯುತ್ತಮ ನಟನೆಗಾಗಿ ಫಿಲ್ಮ್‌ಫೇರ್ ಪ್ರಶಸ್ತಿ ಪಡೆದರು. 2013 ರಿಂದ, ಅವರು ಟೆಲಿವಿಷನ್ ರಿಯಾಲಿಟಿ ಶೋ ಬಿಗ್ ಬಾಸ್ ಕನ್ನಡದ  ನಿರೂಪಕರಾಗಿದ್ದಾರೆ.

ಆರಂಭಿಕ ಜೀವನ

ಕರ್ನಾಟಕದ ಶಿವಮೊಗ್ಗ ಜಿಲ್ಲೆಯಲ್ಲಿ ಸಂಜೀವ್ ಮಂಜಪ್ಪ ಮತ್ತು ಸರೋಜ ದಂಪತಿಗಳಿಗೆ  ಸುದೀಪ್ ಜನಿಸಿದರು.ಬೆಂಗಳೂರಿನ ದಯಾನಂದ ಸಾಗರ್ ಕಾಲೇಜ್ ಆಫ್ ಇಂಜಿನಿಯರಿಂಗ್ ಶಿಕ್ಷಣ ಸಂಸ್ಥೆಯಲ್ಲಿ ಕೈಗಾರಿಕಾ ಮತ್ತು ಉತ್ಪಾದನಾ ಇಂಜಿನಿಯರಿಂಗ್ ಪದವಿಯನ್ನು ಪಡೆದರು.

ಚಿತ್ರಗಳು

ಸೌತ್ ಇಂಡಿಯನ್ ಇಂಟರ್ನ್ಯಾಷನಲ್ ಮೂವಿ ಅವಾರ್ಡ್ಸ್

ಕರ್ನಾಟಕ ರಾಜ್ಯ ಪ್ರಶಸ್ತಿ
ಅತ್ಯುತ್ತಮ ನಟ ಪ್ರಶಸ್ತಿ

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟರು
ಜೂನ್ ೩೦

ಜೂನ್ ತಿಂಗಳಿನಲ್ಲಿ ಮೂವತ್ತು ದಿನಗಳಿರುತ್ತವೆ. ಜೂನ್ ೩೦ ಗ್ರೆಗೋರಿಯನ್ ಕ್ಯಾಲೆಂಡರ್ ಪ್ರಕಾರ ವರ್ಷದ ೧೮೧ನೇ ದಿನ( ಅಧಿಕ ವರ್ಷದಲ್ಲಿ ೧೯೨ನೇ ದಿನ).
ಈ ದಿನದ ನಂತರ ೧೮೪ ದಿನಗಳು ವರ್ಷದಲ್ಲಿ ಉಳಿದಿರುತ್ತವೆ.

ಪ್ರಮುಖ ಘಟನೆಗಳು 

 ೧೯೬೦ - ಬೆಲ್ಜಿಯಂ ದೇಶದಿಂದ ಕಾಂಗೊ ದೇಶಕ್ಕೆ ಸ್ವಾತಂತ್ರ್ಯ
 ೧೯೯೭ - ೧೫೭ ವರ್ಷಗಳ ಬ್ರಿಟಿಷ್ ಆಳ್ವಿಕೆಯಿಂದ ಹಾಂಗ್ ಕಾಂಗ್ ಮುಕ್ತಿ. ಚೀನಾ ದೇಶದ ಹಾಂಗ್‍ಕಾಂಗ್ ಆಡಳಿತ ಪುನರಾರಂಭ.
 ೨೦೦೨ - ೨-೦ ಗೋಲುಗಳ ಅಂತರದಲ್ಲಿ ಬ್ರೆಜಿಲ್ ತಂಡವು ಜರ್ಮನಿ ತಂಡವನ್ನು ಸೋಲಿಸಿ, ಜಪಾನ್ ದೇಶದಲ್ಲಿ ನಡೆದ ೧೭ನೆ ವಿಶ್ವಕಪ್ ಫುಟ್‍ಬಾಲ್ ಪ್ರಶಸ್ತಿಯನ್ನು ಪಡೆಯಿತು.

ಜನನಗಳು

ಮರಣಗಳು

ರಜೆಗಳು / ಆಚರಣೆಗಳು 

 ಕಾಂಗೋ ದೇಶದ ಸ್ವಾತಂತ್ರ್ಯ ದಿನಾಚಾರಣೆ

ಹೊರಗಿನ ಸಂಪರ್ಕಗಳು 

ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

ದಿನಗಳು
ರಾಜಲಕ್ಷ್ಮಿ ಎನ್.ರಾವ

ರಾಜಲಕ್ಷ್ಮಿ ಎನ್.ರಾವ್ ಅವರ ಜನನ ೧೯೩೪ ಡಿಶಂಬರ ೧೮ ರಂದು ಬೆಂಗಳೂರಿನಲ್ಲಿ ಆಯಿತು. ರಾಜಲಕ್ಷ್ಮಿಯವರು 'ಕನ್ನಡದ ಕಣ್ವ' ಎಂದು ಹೆಸರಾದ ಬಿ.ಎಮ್.ಶ್ರೀಕಂಠಯ್ಯನವರ ಮೊಮ್ಮಗಳು. ತಾತನ ಮನೆಯಲ್ಲಿ ಅನೇಕ ಹಿರಿ ಕಿರಿಯ ಸಾಹಿತಿಗಳ ಜೊತೆ ಒಡನಾಟ. ಮೈಸೂರಿನಲ್ಲಿನಲ್ಲಿ ಎಸ್.ಎಸ್.ಎಲ್.ಸಿ. ಪರೀಕ್ಷೆಯಾದ ಬಳಿಕ ನಾಗಪುರದಲ್ಲಿ ಖಾಸಗಿಯಾಗಿ ಬಿ.ಏ. ಪರೀಕ್ಷೆ ಮಾದಿಕೊಂಡರು. ಮದುವೆ ಹಾಗು ಒಂದು ಹೆಣ್ಣು ಮಗುವಿನ ಜನನದ ನಂತರ ರಾಜಲಕ್ಷ್ಮಿಯವರ ಮನಸ್ಸು   ಅಧ್ಯಾತ್ಮದ ಕಡೆಗೆ ಹೊರಳಿತು.ಸಂಸಾರದಿಂದ ವಿಮುಖವಾದ ರಾಜಲಕ್ಷ್ಮಿಯವರು ಮನೆ ತ್ಯಜಿಸಿ ಉತ್ತರಕಾಶಿ ಹಾಗು ಮಚಲಿಪಟ್ಟಣಗಳಲ್ಲಿ ಅಧ್ಯಾತ್ಮಸಾಧನೆಯಲ್ಲಿ ಜೀವನ ಸಾಗಿಸತೊಡಗಿದರು.

ರಾಜಲಕ್ಷ್ಮಿಯವರ ಏಕೈಕ ಕೃತಿ ಸಂಗಮ ಎಂಬ ಕಥಾಸಂಕಲನ. ಜಾನ್ ಗಾಲ್ಸವರ್ದಿಯವರ 
Apple Tree ಯನ್ನು ಕನ್ನಡಕ್ಕೆ ಸೇಬಿನ ಗಿಡ ಎಂದು ಅನುವಾದಿಸಿದ್ದಾರೆ.

ಸಾಹಿತಿಗಳು
ಕೊಡಗಿನ ಗೌರಮ್ಮ

ಕೊಡಗಿನ ಗೌರಮ್ಮನವರು ಕನ್ನಡದ ಪ್ರಥಮ ಕತೆಗಾರ್ತಿ ಎಂದು ಹೆಸರಾಗಿದ್ದಾರೆ. ಇವರು ೧೯೧೨ ರಲ್ಲಿ ಮಡಿಕೇರಿಯಲ್ಲಿ ಜನಿಸಿದರು. ಪ್ರಾರಂಭಿಕ ವಿದ್ಯಾಭ್ಯಾಸ ಮಡಿಕೇರಿಯಲ್ಲಿ ಆಯಿತು. ೧೯೨೮ ರಲ್ಲಿ ಬಿ.ಟಿ.ಗೋಪಾಲಕೃಷ್ಣರ ಜೊತೆ ಇವರ ವಿವಾಹವಾಯಿತು. ಸ್ವಾತಂತ್ರ್ಯ ಆಂದೋಲನದ ಸಂದರ್ಭದಲ್ಲಿ ಮಹಾತ್ಮಾ ಗಾ೦ಧೀಜಿಯವರು ಕೊಡಗಿನಲ್ಲಿ ಪ್ರವಾಸ ಕೈಗೊಂಡಾಗ ಅವರನ್ನು ತಮ್ಮ ಮನೆಗೆ ಬರಮಾಡಿಕೊಂಡು ತಮ್ಮ ಆಭರಣಗಳನ್ನೆಲ್ಲ ದಾನ ನೀಡಿದರು. ತಾರುಣ್ಯದಲ್ಲೆ ಇವರ ಪತಿ ನಿಧನ ಹೊಂದಿದರು.

ಗೌರಮ್ಮನವರು ಮಿಸೆಸ್ ಬಿ.ಟಿ.ಜಿ.ಕೃಷ್ಣ ಎನ್ನುವ ಹೆಸರಿನಲ್ಲಿ ಕತೆಗಳನ್ನು ಬರೆದಿದ್ದಾರೆ. ೧೯೩೧ ರಿಂದ ೧೯೩೯ ರವರೆಗೆ ಇವರು ರಚಿಸಿದ ಸಣ್ಣ ಕತೆಗಳು
ಪ್ರಸಿದ್ಧ ಕಥೆ "ಮನುವಿನ ರಾಣಿ".ಕಂಬನಿ, ಚಿಗುರು  ಹಾಗು ಗೌರಮ್ಮನ ಕಥೆಗಳು ಎಂಬ ಶೀರ್ಷಿಕೆಗಳಲ್ಲಿ ಪ್ರಕಟವಾಗಿವೆ.

ಮರಣ 
೧೯೩೯ರ ಏಪ್ರಿಲ್ ೧೩ರಂದು ಗೌರಮ್ಮನವರು ತಮ್ಮ ಮನೆಯ ಸಮೀಪದ ಹೊಳೆಯಲ್ಲಿ ಈಜಲು ಹೋದಾಗ ಆಕಸ್ಮಿಕವಾಗಿ ಮುಳುಗಿ ದುರಂತ ಸಾವಿಗೀಡಾದರು.

ಓದಿ 
 ಬಿ. ಪಿ. ಆಶಾಕುಮಾರಿ ಅವರ ಕೃತಿ ’ಸುವರ್ಣ ಚೇತನ:ಕೊಡಗಿನ ಗೌರಮ್ಮ’ (೨೦೦೭)

ಉಲ್ಲೇಖಗಳು 

ಕೊಡಗಿನ ಗೌರಮ್ಮ
ಕೊಡಗಿನ ಗೌರಮ್ಮ
ಕನ್ನಡ ಲೇಖಕಿಯರು
ಅನಸೂಯಾ ರಾಮರೆಡ್ಡಿ

ಅನಸೂಯಾ ರಾಮರೆಡ್ಡಿಯವರು ಕಾದಂಬರಿಕಾರ್ತಿ.  ಇವರು ೧೯೨೯ರ ಡಿಸೆಂಬರ್ ೨೫ರಂದು ಚಿತ್ರದುರ್ಗದ ತುರುವನೂರು ಎಂಬಲ್ಲಿ ಜನಿಸಿದರು. ಇವರ ತಂದೆ ಎಂ. ರಾಮರೆಡ್ಡಿ ಸ್ವಾತಂತ್ರ್ಯ ಹೋರಾಟಗಾರರಾಗಿದ್ದರು. ತಾಯಿ ಮಂಗಳಮ್ಮ. ಬೆಳೆಗೆರೆ ಚಂದ್ರಶೇಖರ ಶಾಸ್ತ್ರಿಗಳು ಇವರ ಗುರುಗಳು. ಮಹಿಳಾ ಸಮಸ್ಯೆಗಳನ್ನು ಪ್ರಮುಖವಾಗಿಟ್ಟು ಕೊಂಡು ಮಹಿಳೆಯರಲ್ಲಿ ಜಾಗೃತಿ ಮೂಡಿಸಲು ಬರೆದ ಕಾದಂಬರಿಗಳೆ ಹೆಚ್ಚಾಗಿವೆ.

ಕೃತಿಗಳು

ಕಾದಂಬರಿ
 ಮೂರು ದಾರಿ
 ಮಮತೆಯ ಮಡಿಲು
 ಮಂದಾನಿಲ
 ಕುಲದೀಪಕ
 ಒಡೆದ ಹಾಲು
 ಇದಿರುಗಾಳಿ
 ಪಂಜರ 
 ಪ್ರತೀಕ್ಷೆ
 ಮಡಿಲ ಮೊಗ್ಗು
 ಈಚಲು ವನ
 ಹರಿಗೋಲು
 ತೆರೆಗಳು
 ಬೆಳಕಿನ ಬಳ್ಳಿ

ಕಥಾಸಂಕಲನ
 ದಾರಿ ತೊರಿದ ದೇವಿಯರು ಮತ್ತು ಇತರ ಕಥೆಗಳು
 ಬಂದಿಯ ಬಿಡುಗಡೆ ಮತ್ತು ಇತರ ಕಥೆಗಳು

ನಾಟಕ
 ಮನೆಗೆ ಮೂರು ಮಾಣಿಕ್ಯ

ಜೀವನ ಚರಿತ್ರೆ
 ಗುರು ಗೋವಿಂದಸಿಂಹ

ಪ್ರಶಸ್ತಿ, ಗೌರವ
ಪಂಜರಕ್ಕೆ ಕನ್ನಡ ಸಾಹಿತ್ಯ ಪರಿಷತ್ತಿನ ಪ್ರಶಸ್ತಿ ದೊರೆತಿದೆ.

ಉಲ್ಲೇಖ

ಕನ್ನಡ ಸಾಹಿತ್ಯ
ಅನಸೂಯಾ ರಾಮರೆಡ್ಡಿ
ಲೇಖಕಿಯರು
ಉಸ್ತಾದ ಬಾಲೇಖಾನ

ಉಸ್ತಾದ ಬಾಲೇಖಾನರು[ಜನನ: ೨೮ಅಗಸ್ಟ್ ೧೯೪೨ ಮರಣ: ೦೨ಡಿಸೆಂಬರ ೨೦೦೭] ಹಿಂದುಸ್ತಾನಿ ಸಂಗೀತದ ಶ್ರೇಷ್ಠ ಸಿತಾರವಾದಕರು.ಇವರು ಖ್ಯಾತವೆತ್ತ ಸಿತಾರ ವಾದಕ, ಸಿತಾರರತ್ನ ರೆಹಮತ್ ಖಾನರ ಮೊಮ್ಮಗ ಹಾಗು ಪ್ರೊ.ಕರೀಮಖಾನರ ಮಗ.
ಧಾರವಾಡ ಆಕಾಶವಾಣಿ ಕೇಂದ್ರದಲ್ಲಿ ಬಾಲೇಖಾನರು ಪ್ರಥಮ ದರ್ಜೆಯ ಕಲಾವಿದರಾಗಿದ್ದರು.
ಭಾರತ ಹಾಗು ವಿದೇಶಗಳಲ್ಲಿ ಕಚೇರಿ ನಡೆಯಿಸಿದ ಬಾಲೇಖಾನರಿಗೆ ೧೯೮೭ರಲ್ಲಿ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ ದೊರೆತಿದೆ. ಬಾಲೇಖಾನರಿಗೆ ಅವರ  ೬೦ನೆಯ ಜನ್ಮದಿನದಂದು 'ಸಿತಾರ ನವಾಜ'ಎನ್ನುವ ಬಿರುದು ನೀಡಲಾಗಿದೆ.ಮಾರ್ಚ ೨೦೦೬ ರಲ್ಲಿ ಬಾಲೇಖಾನರಿಗೆ ೨೦೦೬ನೆಯ ಇಸವಿಯ ಪುಟ್ಟರಾಜ ಗವಯಿ ಪ್ರಶಸ್ತಿ ನೀಡಲಾಯಿತು.

ಜೀವನ ಯಾತ್ರೆ 
೧೯೬೮ರಲ್ಲಿ ಆಕಾಶವಾಣಿ ಕಲಾವಿದರಾದರು.
೧೯೭೧ರಲ್ಲಿ ಆಕಾಶವಾಣಿ ನಿಲಯ ಕಲಾವಿದರಾಗಿ ನಿಯುಕ್ತಿ
೧೯೭೧ರಲ್ಲಿ ಮೊದಲ ವಿದೇಶ ಯಾತ್ರೆ
೧೯೮೭ರಲ್ಲಿ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ
೨೦೦೩ರಲ್ಲಿ ೬೦ ವರ್ಷ ತುಂಬಿದಾಗ 'ಸಿತಾರ ನವಾಜ' ಬಿರುದು.
೨೦೦೫ರಲ್ಲಿ 'ಪುಟ್ಟರಾಜ ಗವಾಯಿ ಸನ್ಮಾನ'.

ಬಾಲ್ಯ 
ಬಾಲೇಖಾನರ ಮೂಲ ಹೆಸರು ಬಾಬು ಖಾನ್. ಅವರ ಅಜ್ಜ ಸಿತಾರ ರತ್ನ ರಹೀಮತ್ ಖಾನರು ಇವರನ್ನು ಬಾಲೆ(ಪುಟ್ಟ) ಎಂದು ಕರೆಯುತ್ತಿದ್ದರು. ಅದೇ ಅವರ ಜನಪ್ರಿಯ ಹೆಸರಾಗಿ ಚಾಲ್ತಿಯಲ್ಲಿ ಬಂದುಬಿಟ್ಟಿತು. ಬಾಲೇಖಾನರನ್ನು ಉತ್ತಮ ಗಾಯಕನಾಗಿಸಬೇಕೆಂದು ಅವರ ತಂದೆ ಪ್ರೊ. ಎ. ಕರೀಮಖಾನರ ಆಸೆಯಾಗಿತ್ತು. ಬಾಲೇಖಾನರು ಸಿತಾರಕ್ಕೆ ಆಕರ್ಷಿತರಾದಾಗ ತಂದೆ ಸಿಟ್ಟಿಗೆದ್ದಿದ್ದರು. ಒಂದು ವರ್ಷ ಸಿತಾರದಿಂದ ದೂರ ಇಟ್ಟಿದ್ದರು. ಆದರೂ ಮಗ ಛಲ ಬಿಡಲಿಲ್ಲ, ಮಗನ ಹಟಕ್ಕೆ ಮಣಿದು ಅಪ್ಪ ಸಿತಾರ ಕಲಿಸಲು ಆರಂಭಿಸಿದರು.

ಸಂಗೀತ ಮನೆತನ 
ಬಾಲೇಖಾನರ ವಂಶದ ರಕ್ತದಲ್ಲೇ ಸಂಗೀತ ಹರಿಯುತ್ತಿತ್ತು. ಇವರ ಅಜ್ಜ, ಮುತ್ತಜ್ಜರು ಸಿತಾರ ವಾದನದಲ್ಲಿ ಉತ್ತರ ಭಾರತದಲ್ಲಿ ಪುಣೆಯಲ್ಲಿ ಹೆಸರು ಮಾಡಿದ್ದರು. ಇವರು ಏಳನೇಯ ತಲೆಮಾರಿನವರು. ತಮ್ಮ ಒಂಬತ್ತು ಮಕ್ಕಳ ಪೈಕಿ ಒಬ್ಬರನ್ನಾದರೂ ಗಾಯಕರನ್ನಾಗಿಸಬೇಕೆಂಬ ಅಪ್ಪ ಕರೀಮಖಾನರ ಆಸೆ ಪೂರೈಸಲಿಲ್ಲ. ೯ ಮಕ್ಕಳ ಪೈಕಿ ೭ ಜನರು ಸಿತಾರ ಕಲಿತು, ವೃತ್ತಿಯನ್ನಾಗಿ ಆರಿಸಿಕೊಂಡರು, ಇಬ್ಬರು ಮಾತ್ರ ಬೇರೆ ಉದ್ಯೋಗಗಳನ್ನು ಆರಿಸಿಕೊಂಡರು.

ಶಿಕ್ಷಣ 
ಸಂಗೀತದಲ್ಲಿ ಮುಳುಗಿದ ಬಾಲೇಖಾನರು ಶಿಕ್ಷಣದಲ್ಲಿ ಹಿಂದುಳಿದರು. ೭ನೇಯ ತರಗತಿಯ ಉತ್ತರ ಪತ್ರಿಕೆಯಲ್ಲಿ, 'ನಾನು ಅಭ್ಯಾಸ ಮಾಡಿಲ್ಲ. ನನಗೇನೂ ಬರುವದಿಲ್ಲ. ಮುಂದಿನ ಇಯತ್ತೆಗೆ ಎತ್ತಿ ಹಾಕಿ, ಮುಂದಿನ ವರ್ಷ ಓದುವೆ' ಎಂದು ಬರೆದಿದ್ದರು. ಅಷ್ಟರಲ್ಲಾಗಲೇ ಸಂಗೀತ ಕ್ಷೇತ್ರದಲ್ಲಿ ಹೆಸರು ಮಾಡಿದ್ದರಿಂದ ಶಿಕ್ಷಕರು ಪ್ರೀತಿಯಿಂದಲೇ ಪಾಸು ಮಾಡಿದರು. ಎಸ್ಸೆಸ್ಸೆಲ್ಸಿವರೆಗೂ ಈ ಪ್ರೀತಿಯೇ ಅವರನ್ನು ಮುನ್ನಡೆಸಿಕೊಂಡು ಹೋಯಿತು. ೭ನೇಯ ತರಗತಿಯನ್ನು ಧಾರವಾಡದ ಬಾಸೆಲ್ ಮಿಷನ್ ಶಾಲೆಯಲ್ಲಿ, ೮ ಮತ್ತು ೯ನೆಯ ತರಗತಿಗಳನ್ನು ಪುಣೆಯಲ್ಲಿ ಮತ್ತು ೧೦ನೇಯ ತರಗತಿಯನ್ನು ಮತ್ತೆ ಧಾರವಾಡದಲ್ಲಿ ನಡೆಸಿದರು.

ಸಂಗೀತ ಯಾತ್ರೆ 
ಬಾಲೇಖಾನರಿಗೆ ೧೩ವರ್ಷ ವಯಸ್ಸಾಗಿದ್ದಾಗ ಬೆಳಗವಿಯ ಆರ್ಟ್ಸ ಸರ್ಕಲ್ ನಡೆಸಿದ ಸಿತಾರ ವಾದನ ಸ್ಪರ್ಧೆಯಲ್ಲಿ ಪ್ರಥಮ ಸ್ಥಾನ ಗಿಟ್ಟಿಸಿದರು, ಅಲ್ಲಿ ಆರಂಭವಾದ ವಿಜಯ ಯಾತ್ರೆ ಅವರನ್ನು ಈವರೆಗೂ ಮುಂಚುಣಿಯಲ್ಲಿಯೇ ನಡೆಸಿತು.

ಸಂಗೀತ ಶೈಲಿ 
ಅಜ್ಜನಂತೆ ನಿಧಾನಗತಿಯ ಅಲಾಪ, ಲಯಭದ್ಧ ಜೋಡ್, ರಭಸದ ಝಾಲಾದಲ್ಲಿ ಚರಮಗತಿ ಬಾಲೇಖಾನರ ಶೈಲಿಯ ಗುಣಗಳು. ಬಾಲೇಖಾನರದು, ಅಜ್ಜ ಸಿತಾರ ರತ್ನ ರಹೀಮತ್ ಖಾನರ ಪರಿಪೂರ್ಣಗೊಳಿಸಿದ ಗಾಯಕಿ ಅಂಗ ಶೈಲಿ. ಅಜ್ಜನ ವಿಶೇಷತೆಗಳನ್ನು ಕರಗತ ಮಾಡಿಕೊಂಡಿದ್ದರು ಎಂದು ಅವರ ಗೆಳೆಯ, ವಿಮರ್ಶಕ ಸದಾನಂದ ಕನವಳ್ಳಿ ಸ್ಮರಿಸುತ್ತಾರೆ.

ಶಿಷ್ಯರು 
ಕರ್ನಾಟಕದಾದ್ಯಂತ ೧೬೨ ಜನ ಶಿಷ್ಯರು ಬಾಲೇಖಾನರಿಗಿದ್ದಾರೆ. ಅವರಲ್ಲಿ ವಿ. ಜಿ. ಮಹಾಪುರುಷ, ರಫೀಕ ನದಾಫ್ ಸಾಂಗ್ಲಿ, ಎನ್ ರಾಘವನ್, ಮಕ್ಕಳಾದ ರಫೀಕ್ ಖಾನ ಮತ್ತು ಶಫೀಕ್ ಖಾನ್, ಶ್ರೀನಿವಾಸ್ ಜೋಶಿ ಪ್ರಮುಖರು.

ಉಸ್ತಾದ ಬಾಲೇಖಾನರು ಧಾರವಾಡದಲ್ಲಿ ನೆಲೆಸಿದ್ದಾರೆ.

ಸಂಸ್ಕೃತಿ
ಸಂಗೀತ
ವಿಜಯಾ ದಬ್ಬೆ

ವಿಜಯಾ ದಬ್ಬೆ :-                                                                 ಕನ್ನಡದ ಮೊಟ್ಟ ಮೊದಲ ಸ್ತ್ರೀವಾದಿ ಪ್ರವರ್ತಕ ಲೇಖಕಿ ಎಂಬ ಅಗ್ಗಳಿಕೆ ಇವರದು.
ವಿಜಯಾ ದಬ್ಬೆಯವರು ಹಾಸನ ಜಿಲ್ಲೆಯ ಬೇಲೂರಿನ ದಬ್ಬೆಯಲ್ಲಿ ೧೯೫೧ ಜೂನ್ ೧ ರಂದು
ಜನಿಸಿದರು. ದಿನಾಂಕ 23.02.2018 ಸಂಜೆ ನಿಧನರಾದರು.

ಇವರು ೧೨ಕ್ಕೂ ಹೆಚ್ಚು ಕೃತಿಗಳನ್ನು ಹಾಗು ೬೦ಕ್ಕೂ ಹೆಚ್ಚು ಲೇಖನಗಳನ್ನು ಪ್ರಕಟಿಸಿದ್ದಾರೆ. ಇವರ ಮೊದಲ ಕೃತಿ 
ಇರುತ್ತವೆ ಕವನ ಸಂಕಲನಕ್ಕೆ ಉದಯೋನ್ಮುಖ ವರ್ಧಮಾನ ಪ್ರಶಸ್ತಿ ಲಭಿಸಿದೆ. ಇವರ ಇತಿಗೀತಿಕೆ ಕವನಸಂಕಲನಕ್ಕೆ ಧಾರವಾಡದ ಕರ್ನಾಟಕ ವಿದ್ಯಾವರ್ಧಕ ಸಂಘದ
೧೯೯೬ರ ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ದತ್ತಿ ನಿಧಿಯ ತೃತೀಯ ಬಹುಮಾನ ಲಭಿಸಿದೆ.

ವಿಜಯಾ ದಬ್ಬೆಯವರು ಮೈಸೂರು ವಿಶ್ವವಿದ್ಯಾಲಯದ ಮಾನಸ ಗಂಗೋತ್ರಿಯ ಕನ್ನಡ ಅಧ್ಯಯನ ಸಂಸ್ಥೆಯಲ್ಲಿ ಅಧ್ಯಾಪಕಿಯಾಗಿದ್ದು, ಪುಸ್ತಕ ಪ್ರಕಟಣೆ ಸಾಹಿತ್ಯ ಪತ್ರಿಕೆಯ ಸಂಪಾದಕಿ ಸಹ ಆಗಿದ್ದರು.

ಪ್ರಶಸ್ತಿಗಳು
ಕರ್ನಾಟಕ ಸರ್ಕಾರದ "ಅತ್ತಿಮಬ್ಬೆ ಪ್ರಶಸ್ತಿ"
ಕರ್ನಾಟಕ ಲೇಖಕಿಯರ ಸಂಘದ "ಅನುಪಮಾ ಪ್ರಶಸ್ತಿ"
ಕರ್ನಾಟಕ ಹಾಗೂ ಕೇಂದ್ರ ಸಾಹಿತ್ಯ ಅಕಾಡೆಮಿಯ ಗೌರವ
ವರ್ಧಮಾನ ಪ್ರಶಸ್ತಿ
ರತ್ನಮ್ಮ ಹೆಗಡೆ ಪ್ರಶಸ್ತಿ
ಕನ್ನಡ ಸಾಹಿತ್ಯ ಪರಿಷತ್ತಿನ ಹಲವಾರು ದತ್ತಿ ಪ್ರಶಸ್ತಿಗಳು

ಕವನ ಸಂಕಲನಗಳು

ಇರುತ್ತವೆ.(೧೯೭೫)
ನೀರು ಲೋಹದ ಚಿಂತೆ.(೧೯೮೫)
ತಿರುಗಿ ನಿಂತ ಪ್ರಶ್ನೆ.(೧೯೯೫)

ಪ್ರವಾಸ ಕಥನ
ಉರಿಯ ಚಿಗುರು ಉತ್ಕಲೆ.

ಸಂಶೋಧನೆ
 ನಯಸೇನ
 ನಾಗಚಂದ್ರ ಒಂದು ಅಧ್ಯಯನ -(ಪಿಎಚ್ ಡಿ ಪ್ರಬಂಧ)
 ಹಿತೈಷಿಯ ಹೆಜ್ಜೆಗಳು
 ಸಾರಸರಸ್ವತಿ
 ಹಿತೋಫಿಯಾ ಹೆಜ್ಜೆಗಳು.

ವಿಮರ್ಶನ ಸಾಹಿತ್ಯ
 ಮಹಿಳಾ ಸಾಹಿತ್ಯ ಸಮಾಜ
 ನಾರಿ ದಾರಿ ದಿಗಂತ(೧೯೭೭)
 ಮಹಿಳೆ ಮತ್ತು ಮಾನವತೆ                              
 ಸಂಪ್ರತಿ

ಸಂಪಾದನೆಗಳು
 ಶ್ಯಾಮಲಾ ಸಂಚಯ
 ಹಿತೈಷಿಣಿಯ ಹೆಜ್ಜೆಗಳು
 ಸಾರಸರಸ್ವತಿ
 ವಿಜಯಾದಬ್ಬೆಯವರ ಸಮಗ್ರ ಸಾಹಿತ್ಯವನ್ನು ಅವರ ಶಿಷ್ಯೆ ಪ್ರೊ.ಎಸ್.ಡಿ.ಶಶಿಕಲಾ ಅವರು ಸಂಪಾದಿದ್ದಾರೆ.

ಅನುವಾದಗಳು
 ಮೇರಿ ಮೆಕ್ಲಿಯಾದ್ ಬೆಥೂನೆ
ವಿಮೋಚನೆಯೆಡೆಗೆ
 ಗುರುಜಾಡ

ಉಲ್ಲೇಖಗಳು

ಚುಟುಕು
ಕನ್ನಡ ಸಾಹಿತ್ಯ
ಸಾಹಿತಿಗಳು
ಲೇಖಕಿಯರು
೧೯೫೨ ಜನನ
ಭುವನೇಶ್ವರಿ ಹೆಗಡೆ

ಭುವನೇಶ್ವರಿ ಹೆಗಡೆ ಕನ್ನಡ ಸಾಹಿತ್ಯದ ಹಾಸ್ಯಲೋಕದಲ್ಲಿ ಪ್ರಮುಖವಾದ ಹೆಸರು.೦೬-೦೫-೧೯೫೬ರಲ್ಲಿ ಜನಿಸಿದ ಭುವನೇಶ್ವರಿ ಹೆಗಡೆ, ಉತ್ತರ ಕನ್ನಡ ಜಿಲ್ಲೆ ಕತ್ರಗಾಲ ಗ್ರಾಮದವರು. ಇವರ ತಂದೆ ಶ್ರೀ ಗಣಪತಿ ಹೆಗಡೆ ಕತ್ರಗಾಲ, ತಾಯಿ ಗೌರಮ್ಮ. ತಮ್ಮ ಪದವಿ ವಿದ್ಯಾಭ್ಯಾಸವನ್ನು ಶಿರ್ಸಿಯ ಎಮ್.ಇ.ಎಸ್ ಕಾಲೇಜಿನಲ್ಲಿ ಪೂರೈಸಿ ಕನರ್ನಾಟಕ ವಿಶ್ವವಿದ್ಯಾಲಯ ಧಾರವಾಡದಲ್ಲಿ ಅರ್ಥಶಾಸ್ತ್ರದಲ್ಲಿ ಎಂ.ಎ ಸ್ನಾತಕೋತ್ತರ ಪದವಿ ಪಡೆದವರು. ಪತಿ ಶ್ರೀ ಶಂಭುಹೆಗಡೆ ಹಾಗು ಮಗಳು ಆಭಾ. ಇವರ ೫೦೦ಕ್ಕೂ ಮಿಕ್ಕ ಹಾಸ್ಯ ಪ್ರಬಂಧ ರಚನೆ ಕನ್ನಡದ ಎಲ್ಲ ಪ್ರಮುಖ ಪತ್ರಿಕೆ,ನಿಯತಕಾಲಿಕೆಗಳಲ್ಲಿ  ಪ್ರಕಟಿತವಾಗಿವೆ.

ಪ್ರಸ್ತುತ ವಿಶ್ವವಿದ್ಯಾನಿಲಯ ಕಾಲೇಜು,ಮಂಗಳೂರು ಇಲ್ಲಿ ಅರ್ಥಶಾಸ್ತ್ರ ಪ್ರಾಧ್ಯಾಪಕಿಯಾಗಿದ್ದಾರೆ.

ಕೃತಿಗಳು

ರೇಡಿಯೋ ನಗೆ ನಾಟಕಗಳು

ಪಠ್ಯ ಪುಸ್ತಕಗಳಲ್ಲಿನ ಪ್ರಬ೦ಧಗಳು

ವಿಶೇಷ ಸಂಕಲನಗಳಲ್ಲಿನ ಲೇಖನಗಳು

ಸಮ್ಮೇಳನ / ಸನ್ಮಾನ / ಸಮಾರ೦ಭ / ಪ್ರಬ೦ಧ ಮ೦ಡನೆ
 ನವದೆಹಲಿಯ ಆಥರ್ಸ್ ಗಿಲ್ಡ್ ಆಫ್ ಇ೦ಡಿಯಾ ಮೀಟ್
 ತಂಜಾವೂರಿನ ಚತುರ್ದ್ರಾವಿಡ ಭಾಷಾ ಸಮ್ಮೇಳನ
 ನೈ ಕನ್ನಡ ಸಂಘ
 ಗೋವಾ ಕರ್ನಾಟಕ ಸಂಘ
 ಬಿಜಾಪುರ, ಗುಲ್ಬರ್ಗಾ, ಮೈಸೂರು, ಹಾಸನ, ಮೂಡಿಗೆರೆ, ಕುದುರೆಮುಖ ಚಿಕ್ಕಮಗಳೂರು ಭದ್ರಾವತಿ, ಶಿವಮೊಗ್ಗ ಶೃಂಗೇರಿ, ಹೊಸನಗರ, ಮೂಡಬಿದ್ರಿ, ತುಮಕೂರು, ಬೆಂಗಳೂರು, ಹಾನಗಾಲ್ಲ್, ಜೋಗ, ಸಿರಸಿ,ಧಾರವಾಡ, ಪುತ್ತೂರು, ಸುಳ್ಯ, ಉಡುಪಿ, ಮಣಿಪಾಲ, ಕಾಂತಾವರ, ಕುಂದಾಪುರ, ಮಂಜೇಶ್ವರ, ಕಾಸರಗೋಡು, ಬಂಟ್ವಾಳಗಳ ವಿವಿಧ ಸಂಘ ಸ೦ಸ್ಥೆಗಳಲ್ಲಿ ಉಪನ್ಯಾಸ ಪ್ರಬಂಧ.

ಅಂಕಣ-ಬರಹಗಳು

ವಿಶೇಷ ಸಾಧನೆ

 ಅಂತರಾಷ್ಟ್ರೀಯ ಸಾಧನಾಶೀಲ ಮಹಿಳೆಯರ ಕುರಿತಾದ ಪುಸ್ತಕ ರೆಫ಼ರೆನ್ಸ್ ಏಷ್ಯಾದಲ್ಲಿ ಹೆಸರು ಸೇರ್ಪಡೆಯಾಗಿದೆ.

ಸಾಹಿತ್ಯ ಸಮ್ಮೇಳನಗಳಲ್ಲಿ ಅತಿಥಿ /ಸ೦ಪನ್ಮೂಲ ವ್ಯಕ್ತಿ

ಮುನ್ನುಡಿ ಬರೆದ ಕೃತಿಗಳು
 ಹೆಂಡತಿ ಮತ್ತು ವೆಹಿಕಲ್	-	ತುರುವೇಕೆರೆ ಪ್ರಸಾದ್
 ಕಲ್ಲಮ್ಮನ ಕ೦ಪೌ೦ಡ್		-	ಶರಣಗೌಡ ಎರಡೆತ್ತಿನ
 ವಿಧುರನ ಒಸಗೆ		-	ಹಾಲಾಡಿ ಮಾರುತಿರಾವ್
 ಜಾಜಿಗಿಡದ ಗುಬ್ಬಿಗಳು		-	ಜಯಾ ಯಾಜಿ
 ಆಸೆಗಿಷ್ಟು ಬಣ್ಣ ಹಚ್ಚಿ		-	ಡಾ||ಮೀರಾ ಎಸ್
 ಹತ್ತೆಸಳು			-	ಕೊಡಗಿನ ಗೌರಮ್ಮ ಪ್ರಶಸ್ತಿ ವಿಜೇತ ಕಥಾ ಸಂಕಲನ	
 ಅನುಕೂಲಕ್ಕೆ೦ದು ಅವತಾರ	-	ಮಲ್ಲಿಕಾರ್ಜುನ ಹುಲಗೆ ಬಾಳಿ
 ನಾನೂ ನನ್ನವಳೂ		-	ಪ್ರಕಾಶ್ ಪಯಣಿಗ
 ಕಾಣ್ಕೆ			-	ತೇಜಸ್ವಿನಿ ಹೆಗಡೆ
 ಅರೆಬೊಕ್ಕ ತಲೆಯವರು		-	ಎಚ್.ಎಸ್.ನವೀನ್ಕುಮಾರ್
 ಚುಟುಕು ಸಂಕಲನ		-	ಗಣೇಶ್ ಪ್ರಸಾದ್ ಜಿ

ಪ್ರಶಸ್ತಿ, ಪುರಸ್ಕಾರಗಳು
 ಟಿ. ಸುನಂದಮ್ಮ ಪ್ರಶಸ್ತಿ, ೨೦೨೩

ಉಲ್ಲೇಖಗಳು

ಲೇಖಕಿಯರು
೧೯೫೬ ಜನನ
ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ಜೂನ್ ೩

ಜೂನ್ ೩ - ಜೂನ್ ತಿಂಗಳಿನ ಮೂರನೆ ದಿನ.

ಪ್ರಮುಖ ಘಟನೆಗಳು

ಜನನ 
 ೧೯೫೨ - ಕನ್ನಡದ ಸಾಹಿತಿ ವಿಜಯಾ ದಬ್ಬೆ
 ೧೯೬೩ - ಕನ್ನಡದ ಸಾಹಿತಿ ಟಿ.ಸಿ.ಪೂರ್ಣಿಮಾ
 ೧೮೯೦ - ಸ್ವಾತಂತ್ರ್ಯ ಹೋರಾಟಗಾರ, ಗಡಿನಾಡು ಗಾಂಧಿ ಎಂದು ಪ್ರಸಿದ್ಧರಾಗಿದ್ದ ಖಾನ್ ಅಬ್ದುಲ್ ಗಫಾರ್ ಖಾನ್.

ನಿಧನ

ರಜೆಗಳು/ಆಚರಣೆಗಳು 

ದಿನಗಳು
ಜೂನ್
ಜುಲೈ ೧

ಜುಲೈ ೧ - ಜುಲೈ ತಿಂಗಳ ಮೊದಲ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೮೨ನೇ ದಿನ(ಅಧಿಕ ವರ್ಷದಲ್ಲಿ ೧೮೩ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೧೮೩ ದಿನಗಳು ಉಳಿದಿರುತ್ತವೆ.

ಪ್ರಮುಖ ಘಟನೆಗಳು 
 ೧೯೬೦ - ಸೊಮಾಲಿಯಾ ದೇಶಕ್ಕೆ ಸ್ವಾತಂತ್ರಯ.
 ೧೯೬೨ - ರ್ವಾಂಡ ದೇಶಕ್ಕೆ ಸ್ವಾತಂತ್ರ್ಯ.
 ೧೯೬೨ - ಬುರುಂಡಿ ದೇಶಕ್ಕೆ ಸ್ವಾತಂತ್ರ್ಯ.
 ೧೯೬೩ - ಅಮೇರಿಕ ದೇಶದಲ್ಲಿ ಜಿಪ್‍ಕೋಡುಗಳ ಬಳಕೆ ಜಾರಿ.

ಜನನಗಳು 
 ೧೯೨೭ - ಭಾರತದ ಮಾಜಿ ಪ್ರಧಾನಮಂತ್ರಿ ಚಂದ್ರಶೇಖರ್
 ೧೯೪೯ - ಭಾರತೀಯ ಜನತಾ ಪಕ್ಷದ ಮಾಜಿ ಅಧ್ಯಕ್ಷರಾದ ಎಂ.ವೆಂಕಯ್ಯ ನಾಯ್ಡು
 ೧೯೬೦ - ಅಂತರಿಕ್ಷಯಾತ್ರಿ ಕಲ್ಪನಾ ಚಾವ್ಲ

ಮರಣಗಳು

ರಜೆಗಳು/ಆಚರಣೆಗಳು 
 ರಾಷ್ಟ್ರೀಯ ವೈದ್ಯರ ದಿನ
 ಅಗಡಿ ನಾರಾಯಣ ಭಗವಾನರ ಜಯಂತಿ

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜುಲೈನ ದಿನಗಳು
ಜುಲೈ
ಸರಿತಾ ಜ್ಞಾನಾನಂದ

ಸರಿತಾ ಜ್ಞಾನಾನಂದ ಅವರು ೧೯೪೩ ರಲ್ಲಿ ಬೆಂಗಳೂರು ಅಲ್ಲಿ ಜನಿಸಿದರು.ಕೆ.ಜಿ.ಎಫ್.ನ ಸಂತ ಮೇರಿ ಬಾಲಕರ ಪ್ರೌಢ ಶಾಲೆಯಲ್ಲಿ ಶಿಕ್ಷಕಿಯಾಗಿ  ಕೆಲಸ ನಿರ್ವಹಿಸುತ್ತಿದ್ದಾರೆ.

ಸರಿತಾ ಜ್ಞಾನಾನಂದ ಇವರ ಕೃತಿಗಳು:

ಕಾದಂಬರಿಗಳು
ಒಂದೂರಲ್ಲಿ ಒಬ್ಬ ನಿರ್ಮಲಾ
ಪರಿಪೂರ್ಣ
ತನ್ನ ಮೀನು ತಾನಾದ
ಬೆಂಕಿಯ ಹೂ
ವಿಷಗರ್ಭ
ಪಾಕಿಸ್ತಾನದಲ್ಲಿ ಶಂಕರ್
ಸಾವಿನ ಕರೆ
ಬಂಧನಕ್ಕೆ ಬಂದ ಗಿಳಿ

ನಾಟಕಗಳು
ಹೆಣ್ಣೇ ಹೆಚ್ಚು
ಮೋಡಗಳು
ನಾಯಿಕೊಡೆ
ಯಕ್ಷಿಣಿ
ಥ್ಯಾಂಕ್ಯು ಮಿಸ್ಟರ ಗ್ಲಾಡ್

ಪ್ರಬಂಧಗಳು
ನಾರಿ ನಡೆದ ಬಂದ ದಾರಿ
ಕ್ರೈಸ್ತರ ಪರ್ವ ದಿನಗಳು
ಅಂಗೀರಸರು
ಪಾಂಚಾಲ ಬ್ರಾಹ್ಮಣರು

ಮಕ್ಕಳ ಸಾಹಿತ್ಯ
ಗಾಳಿ
ಮೀರಾಬಾಯಿ
ಅಶ್ವಘೋಷ

ಅನುವಾದ
ಏರಿಳಿತದ ಹಾದಿಯಲ್ಲಿ
ಅಷ್ಟಾವಕ್ರ (ಭಾಗ ೧,೨)
ರಾಕ್ಷಸ
ಥ್ರಿಲ್ಲರ್
ಮರಣಮೃದಂಗ
ಸ್ವರಬೇತಾಳ
ಕರಿಗಂಬಳಿಯಲ್ಲಿ ಮಿಡಿನಾಗ
ಒಬ್ಬ ರಾಧೆ ಇಬ್ಬರು ಕೃಷ್ಣರು
ವಿದಾಯ
ರಾಕ್ಷಸ ಸಂಹಾರ (ಭಾಗ ೧,೨)
ವಿಶಾಲಿ ಕಲ್ಯಾಣಿ ವೈಭೋಗವೇ...
ಸ್ಮಶಾನ ಭೈರವಿ
ರಿವೇಂಜ್
ಲೇಪಾಕ್ಷಿ,ಸಮುದ್ರಶ್ರೀ
ಹಾಸ್ಯಕಾರಂಜಿ
ಅಕ್ಷರಯಜ್ಞ (ಭಾಗ ೧,೨)
ಸೂಪರ್ ಸ್ಟಾರ್ (ಭಾಗ ೧,೨)
X ಕ್ಲಿನಿಕ್ (ಭಾಗ ೧,೨)
ಸ್ಟಾರ್ ವಾರ್ಸ್
 ನಟನಾಶಿಲ್ಪ
ಲವರ್

ಸಾಹಿತಿಗಳು
ಲೇಖಕಿಯರು
ಬೇಲೂರು ರಾಮಮೂರ್ತಿ

ಬೇಲೂರು ರಾಮಮೂರ್ತಿಯವರ ಕೃತಿಗಳು:

ಕಾದಂಬರಿಗಳು
ಅಭಿನೇತ್ರಿ                                                                                               * ಮಹಾಕವಿ ಮುದ್ದಣ
ಅಭಿಶಾಪ                                                                                               * ಸಂಚು
ಅಭಿಜ್ಞಾನ                                                                                               * ಕಪ್ಪು ನಕ್ಷತ್ರ
ಅಯಸ್ಕಾಂತ                                                                                             * ವಿಷವೃತ್ತ
ಅವಶೇಷ                                                                                                * ವಸಂತ ಸಂಭ್ರಮ
ಅಲೆಗಳು                                                                                                * ಹೀಗೊಂದು ಸಾರ್ಥಕ ಬದುಕು
ಎಂಥ ಪ್ರೇಮವಯ್ಯ                                                                                     * ಕಣ್ಣಾಮುಚ್ಚಾಲೆ
ಪ್ರೇಮಪರ್ವತ                                                                                           * ನವಪಲ್ಲವ
ಮತ್ತೆ ಬೆಳಗಿದ ಚಂದ್ರಮ                                                                                 * ಜೀವನ ಸಂಧ್ಯ
ಮಂಗಳೆ ಬರಲಿಲ್ಲ                                                                                        * ಶೀತಲ ಸಮರ

ಕಿರುಕಾದಂಬರಿಗಳು
ಅನರ್ಘ್ಯ ಪ್ರೇಮ
ಅಗೋಚರ
ಜೋಡಿರಾಗ 
ಅಪರಾಧಿ ನಾನಲ್ಲ 
ಸುಮಂಗಲೆ
ಹೀಗೊಂದು ಸಾರ್ಥಕ ಬದುಕು
ಅಮೃತಗಾನ
ಅತಿಥಿ
ಶರ್ಮಿಳ
ಅಗ್ನಿಜ್ವಾಲೆ
ಅಭಿಷೇಕ
ಅರುಂಧತಿ
ಸಂಬಂಧ ರಾಗ 
ಸ್ವರಸಂಗಮ
ತೂಗುಸೇತುವೆ
ಮುತ್ತಿನ ತೆನೆ
ಸಮಾಗಮ
ಕಾಣದ ಊರಲಿ
ಎಂದೂ ನಿನ್ನವನೇ
ಪ್ರೇಮನಿವೇದನೆ
ಬದುಕು ಎಂದರೆ ಹೀಗೇ
ಕಡಲಂಚಿನ ಚಂದ್ರಮ
ನಲ್ಮೆಯ ನೆಲೆ

ಕಥಾಸಂಕಲನ
ಪುಣ್ಯಕೋಟಿಯ ನಾಡಿನಲ್ಲಿ
ಬೇಲೂರು ರಾಮಮೂರ್ತಿಯವರ ಆಯ್ದ ಕಥೆಗಳು
ಕಥಾ ಕುಸುಮ
ಕಥಾ ಕನ್ನಡಿ
ಕಥಾ ಬಿಂಬ
ಆಕಾಶದಿಂದ ಧರೆಗೆ

ಹಾಸ್ಯ ಸಂಕಲನಗಳು

 ಹಾಸ್ಯಪುಷ್ಪ                            -                 * ಹಾಸ್ಯ ನಗಾರಿ
ನಗೆಜೋಗುಳ                        -                 * ಹಾಸ್ಯ ಸರೋವರ
ಸೀಳ್ನಗು ಸಾಲು                        -                 * ಕಿಡಿಗಣ್ಣೋಟ
ಹಾಸ್ಯ ಸುಗಂಧ                         -                 * ಹಾಸ್ಯ ನಿನಾದ
ನಗೆ ತೇರು                             -                 * ಹಾಸ್ಯ ರಂಗೋಲಿ
ಹದ್ನಾರಾಣೆ ಪ್ರೇಮ                    -                 * ಆಟ-ಊಟ-ಓಟ (ನಗೆಹನಿಗಳ ಸಂಗ್ರಹ )
ಹಾಸ್ಯೋದ್ಯಾನ                         -                  * ಸಮಗ್ರ ಹಾಸ್ಯ  (೧೨೦ ಹಾಸ್ಯ ಲೇಖನಗಳ ಸಂಗ್ರಹ )
ನಗೆ ಚಿತ್ತಾರ                            -                  * ಟೈಮ್ ಪಾಸ್ ಜೋಕ್ಸ್ ( ನಗೆಹನಿಗಳ ಸಂಗ್ರಹ)
ಕಿಡಿನೋಟದ ಕುಡಿಮಾತು            -                  * ಸಖತ್ ಕಾಮಿಡಿ ಬಿಟ್ಸ್ ( ನಗೆ ಪ್ರಸಂಗಗಳು )
ಜಾಲಿಜಾಲಿ ಜೋಕಾಲಿ                -                  * ಹಾಸ್ಯ ನಕ್ಷತ್ರ
ಸಮೃದ್ದ ಹಾಸ್ಯ                           -
(೧೦೮ ನಗೆಲೇಖನಗಳ ಸಂಗ್ರಹ)

ಸಾಹಿತಿಗಳು
ಗಂಗಾ ಪಾದೇಕಲ್



ಗಂಗಾ ಪಾದೇಕಲ್ಲು
ಜನನ: ೦೧-೦೯-೧೯೪೮, ಪುತ್ತೂರು (ದಕ್ಷಿಣ ಕನ್ನಡ ಜಿಲ್ಲೆ)
ವೃತ್ತಿ: ಲೇಖಕಿ
ರಾಷ್ಟ್ರೀಯತೆ: ಭಾರತೀಯ 
ಪ್ರಕಾರ/ಶೈಲಿ: ಸಣ್ಣಕಥೆ, ಕಾದಂಬರಿ, ಸಂಪಾದಿತ ಕೃತಿಗಳು
ವಿಷಯ:ಕನ್ನಡ

ಜನನ,ಜೀವನ:
೦೧-೦೯-೧೯೪೮ರಲ್ಲಿ ಜನಿಸಿದ ಗಂಗಾ ಪಾದೇಕಲ್ಲು (ಮೂಲ ಹೆಸರು: ಗಂಗಾರತ್ನ) ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರಿನವರು. ಇವರ ತಂದೆ ಮುಳಿಯ ಕೇಶವ ಭಟ್ಟ, ತಾಯಿ ಸರಸ್ವತೀ ಅಮ್ಮ. ೭ನೇ ತರಗತಿಯವರೆಗಿನ ವಿದ್ಯಾಭ್ಯಾಸ. ತಮ್ಮ ೧೬ನೇ ವಯಸ್ಸಿನಲ್ಲಿ ಬಂಟ್ವಾಳ ಪಾಲ್ಲೂಕಿನ ಕನ್ಯಾನ ಸಮೀಪದ ಪಾದೇಕಲ್ಲಿನ ಕೃಷಿಕ ಮನೆತನದ 'ಮಾಧವ' ಎನ್ನುವವರೊಂದಿಗೆ ವಿವಾಹ. ಸವಿತಾ, ಅರುಣಾ ಎಂಬ ಇಬ್ಬರು ಹೆಣ್ಣು ಮಕ್ಕಳು. ತಮ್ಮ ೩೪ನೇ ವಯಸ್ಸಿನಲ್ಲಿ ಪತಿಯನ್ನು ಕಳೆದುಕೊಂಡರು. 
ಗಂಗಾ ಪಾದೇಕಲ್ ಅವರ ಸಾಹಿತ್ಯ ಕೃತಿಗಳು:

ಕಥಾ ಸಂಕಲನಗಳು
ಪುಲಪೇಡಿ ಮತ್ತು ಇತರ ಕಥೆಗಳು
ಹೆಜ್ಜೆ ಮೂಡದ ಹಾದಿಯಲ್ಲಿ
ಹೊಸಹೆಜ್ಜೆ
ವಾಸ್ತವ
ಕ್ಷಮಯಾ ಧರಿತ್ರಿ
ನೆಲೆ ತಪ್ಪಿದ ಹಕ್ಕಿ
ಮನ್ನಣೆಯ ದಾಹ
ಈ ಪ್ರಜಾರಾಜ್ಯದೊಳಗೆ
ಸಂಕ್ರಮಣ

ಕಾದಂಬರಿಗಳು:
ಹೊನ್ನಳ್ಳಿಯಲ್ಲೊಮ್ಮೆ
ಸೆರೆಯಿಂದ ಹೊರಗೆ
ಪಯಣದ ಹಾದಿಯಲ್ಲಿ
ಮೌನರಾಗಗಳು
ಬಂಗಾರದ ಜಿಂಕೆಯ ಹಿಂದೆ
ಇನ್ನೊಂದು ಅಧ್ಯಾಯ
ಅದೃಷ್ಟ ರೇಖೆಗಳು
ಕನಕಾಂಬರಿ
ಮೂರು ಕಿರುಕಾದಂಬರಿಗಳು
ಸೆರಗಿನ ಕೆಂಡ

'ಸಂಪಾದಿತ ಕೃತಿಗಳು:
೧೯೯೪ - ಆಯ್ದ ಕತೆಗಳು (ಕಸಾಪ)
ಪ್ರತಿಬಿಂಬ - ಮುಳಿಯ ಕೃಷ್ಣಭಟ್ಟ - ಬದುಕು ಬರಹ
ಮುಳಿಯ ಮೂಕಾಂಬಿಕ
ಏರ್ಯ ಚಂದ್ರಭಾಗೀ ರೈ

ಪ್ರಶಸ್ತಿಗಳು

'ಸೆರೆಯಿಂದ ಹೊರಗೆ' ಕಾದಂಬರಿಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ಮಲ್ಲಿಕಾ ಪ್ರಶಸ್ತಿ 
ವನಿತಾ ಕಾದಂಬರಿ ಸ್ಪರ್ಧೆಯಲ್ಲಿ ದ್ವಿತೀಯ ಬಹುಮಾನ - 'ಇನ್ನೊಂದು ಅಧ್ಯಾಯ' ಕಾದಂಬರಿಗೆ
ಅಕ್ಷಯ, ತುಷಾರ ಮಾಸಿಕಗಳಲ್ಲಿ ಬಹುಮಾನಗಳು - ವಿವಿಧ ಕತೆಗಳಿಗೆ
ಪುಲಪೇಡಿ ಕತೆಯಾಧಾರಿತ ರೇಡಿಯೋ ನಾಟಕಕ್ಕೆ ರಾಷ್ಟ್ರೀಯ ನಾಟಕೋತ್ಸವದಲ್ಲಿ ಮೊದಲ ಬಹುಮಾನ
ತಾಲ್ಲೂಕು, ಜಿಲ್ಲಾ ಮಟ್ಟದ ಹಲವು ಸಭೆ-ಸಮಾರಂಭಗಳಲ್ಲಿ ಪುರಸ್ಕಾರ. 
ರಾಜ್ಯೋತ್ಸವ ಪ್ರಶಸ್ತಿ
ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ಸನ್ಮಾನ

ಇತರೆ ವಿಷಯಗಳು

ಇವರ ಕತೆಗಳು ಮಂಗಳೂರು ಆಕಾಶವಾಣಿಯಲ್ಲಿ ಪ್ರಸಾರವಾಗಿವೆ.
ಇವರ 'ಹೊಸಹೆಜ್ಜೆ' ಕಥಾಸಂಕಲನ ಮಂಗಳೂರು ವಿಶ್ವವಿದ್ಯಾನಿಲಯದ ಪದವಿ ತರಗತಿಗೆ ಪಠ್ಯಪುಸ್ತಕವಾಗಿದೆ.
'ಪುಲಪೇಡಿ' ಕತೆ ಇಂಗ್ಲಿಷ್ ಹಾಗೂ ತೆಲುಗಿಗೆ ಅನುವಾದವಾಗಿ ಪ್ರಕಟವಾಗಿದೆ.
'ಪುಲಪೇಡಿ' ಕತೆ ರಂಗನಾಟಕವಾಗಿ ಪ್ರಯೋಗವಾಗಿದ್ದು, ಚಲನಚಿತ್ರಕ್ಕೂ ಆಯ್ಕೆಯಾಗಿದೆ.

ಉಲ್ಲೇಖ